Press Online :: Tenis :: Rafa pao na prvom testu, preokret Raonića\nRafa pao na prvom testu, preokret Raonića\nTreći teniser sveta Miloš Raonić plasirao se u polufinale turnira u Brizbejnu pobedom nad Rafaelom Nadalom u tri seta.\nRaonić, koji brani titulu u australijskom gradu, loše je počeo meč i izgubio prvi set, ali je onda znatno podigao kvalitet i napravio preokret – 4:6, 6:3, 6:4.\nDuel koji je trajao više od dva sata i 20 minuta išao je na ruku Špancu, koji je zahvaljujući greškama rivala napravio brejk sredinom prvog seta i lako ga sačuvao za vođstvo od 0-1.\nMeđutim, sve se promenilo u petom gemu drugog dela, kada je Miloš dobrim servisima spasao dve brejk lopte i poveo sa 3:2, a taj trenutak označio je preokret i na samom terenu. Kanađanin je počeo da udara sve preciznije, odlično je čitao servis rivala i do odlučujućeg brejka stigao u sledećem servis gemu Nadala.\nOn je bio dovoljan da se izjednači u setovima, dok je serija nastavljena početkom odlučujućeg seta – napravio je brejk izgubivši samo jedan poen za 1:0, a iako je ranije mogao da obezbedi trijumf, nije dozvolio Rafi da ga ugrozi.\nOvo je momku rođenom u Podgorici bila tek druga pobeda u osmom međusobnom sa Nadalom, koji nije uspeo da ponovi partije koje je pružao od početka sezone. ’Bik sa Maljorke’ je osvojio egzibiciju u Abu Dabiju (tamo pobedio Raonića), posle čega je odigrao nekoliko impresivnih mečeva u Brizbejnu.\nRaonić će se u borbi za finale sastati sa Bugarinom Grigorom Dimitrovim, koji je u tri seta eliminisao Dominika Tima.\nU drugom polufinalu igraju Kei Nišikori i Stan Vavrinka – Japanac je Džordanu Tompsonu prepustio samo dva gema (6:1, 6:1), dok je Švajcarac tek posle preokreta eliminisao Kajla Edmunda (6:7 (2-7), 6:4, 6:4).


igralište Архиве - Dnevnik Juga\nPočetna / Tag arhiva: igralište\nTag arhiva: igralište\nUređeno igralište u naselju „Rupe“\nIna Dendić 23/06/2019\tDOGAĐAJI, DRUŠTVO, Leskovac 0\nAkcija čišćenja i uređenja javne površine, koju sprovode Odeljenje za zaštitu životne sredine, JKP Komunalac uz podršku Odeljenja komunalne policije i kompanije PVV, uz veliko učešće građana, danas je organizovana u MZ „Dubočica“. Na dečjem igralištu u naselju Rupe očišćena je javna površina, uklonjeno visoko i nisko rastinje, ofarban mobilijar. …\nApel: Roditelji poštujte oznake igralište još uvek nije u funkciji\nIna Dendić 09/05/2019\tDRUŠTVO, Vlasotince 0\nDečje igralište , za koje je mobilijar i opremu opštini Vlasotince donirala kompanija Biersdorf, nakon pobede u glasanju za Nivea igrališta, biće izgrađeno za dva meseca, najavio je pomoćnik predsednika opštine Vlasotince Vladimir Kocić. -Vrednost te donacije je tri i po miliona dinara, a oko tri miliona uložiće opština Vlasotince …\nVlasotince dobija novo dečje igralište\nIna Dendić 01/11/2018\tDRUŠTVO, Vlasotince 0\nVlasotince je pobednik četvrtog kruga glasanja za NIVEA dečja igrališta. Vlasotinčani su bili uporni i, iako nisu dobili u prethodne tri runde, pobeda je stigla u četvrtoj, što se može videti na sajtu kompanije https://www.nivea.rs/novo-od-brenda-nivea/gde-nam-rastu-deca?page=ranking -Lokalna samouprava je kontaktirala organizatora i očekujemo povratnu informaciju – kaže pomoćnik predsednika opštine Vlasotince …\nBOBIŠTE NAJBOLJA MESNA ZAJEDNICA Meštani uredili dečije igralište uz podršku Kancelarije za mlade\nSrdjan Stamenkovic 23/04/2018\tDRUŠTVO, Leskovac 0\nU Bobištu je danas održana konferencija za medije povodom završetka uređenja dečijeg igrališta. Akciju uređenja ovog igrališta predvodila je Mesna zajednica Bobište, uz podršku grada i Kancelarije za mlade preko projekta neformalne grupe „Mladi i aktivni“. Gradonačelnik Leskovca dr Goran Cvetanović istakao je primer Mesne zajednice Bobište kao najbolje i …


Završena konstrukcija i betoniranje novog mosta u Halilovićima - Index.ba\nDžaferović nakon sastanka sa Escobarom: Milanović je beznadežan slučaj, NSRS vodi u eskalaciju\nRadovi na izgradnji novog mosta iza tržnog centra Heco u naselju Halilovići izvode se prema predviđenoj dinamici. Nakon uklanjanja dotrajale drvene konstrukcije starog mosta i izrgradnje stubova, završena je montaža kompletne konstrukcije i betoniranje mosta, potvrdio nam je šef gradilišta Sabahudin Bojičić, saopšteno je iz Opštine Novi Grad.\n„Dok se beton suši, radimo na skidanju oplata, izgradnji obalnih zidova i pristupnih puteva mostu. Tek kada ugrađeni beton dostigne projektnu marku betona (određenu čvrstinu) uslijedit će postavljanje hidroizolacije, ugradnja asfalta na kolovoznoj konstrukciji i pješačkim stazama, te postavljanje zaštitne ograde i horizontalne signalizacije“, objasnio je Bojičić, ističući da očekuje da radovi budu završeni do kraja maja.\nUporedo sa navedenim radovima urađena je i regulacija značajnog dijela vodotoka Miljacke, odnosno očišćeno je i uređeno riječno korito koje je bilo zapušteno i zaraslo, usljed čega je dolazilo do čestih izlijevanja rijeke Miljacke.\nNovoizgrađeni betonski most sa dvije saobraćajne trake i pješačkim stazama moći će se koristiti i za teretni saobraćaj. Povezivat će dio Halilovića do kojeg je u prethodnom periodu bio zatvoren saobraćaj, te će se njegovom izgradnjom otvoriti još jedan pravac prema Centru “Safet Zajko” što će rasteretit postojeći prilazni pravac.\nVrijednost radova, koje sufinansiraju Općina i Ministarstvo privrede Kantona Sarajevo iznosi oko 716.000 konvertibilnih maraka, a radove izvodi firma HP investing.\nPrethodni članakU ZDK u 2017. smanjena krađa šume za 28 posto\nNaredni članakOpćina Centar donirala 40.000 KM za Sarajevo Film Festival


Biciklistička akcija “Budi brža od kancera” prolazi kroz Nišku Banju | Opština Niška Banja\nBiciklistička akcija “Budi brža od kancera” prolazi kroz Nišku Banju\nObjavljeno 27.06.2017. in Vesti\nPrema podacima, zajedničko tumoru svih ženskih reproduktivnih organa je da su šanse za izlečenje veće od 90 %, ukoliko se otkrije na vreme. Međutim, ako se kasno dijagnostikuje, mogućnosti za oporavak padaju na manje od 25 %.\nDomaćin akcije u Niškoj Banji, 29. juna 2017. godine u periodu od 11:00 do 17:00 sati, biće Gradska opština Niška Banja i Klub samohranih roditelja. Posetioci će imati priliku da probaju specijalitet iz kotlića, pogledaju izložbu tradicionalnih ručnih radova i domaćih proizvoda, uživaju u muzici, a za 14:00 sati predviđen je doček ekipe rekreativaca.\nPrethodna vest: Održana najmasovnija avanturistička trka na Balkanu u Jelašničkoj klisuri\nSledeća vest: Vrtop uskoro u pogonu


RTCG - Radio Televizija Crne Gore - Nacionalni javni servis :: Košarka :: Publika u "Morači" će imati šta da vidi / print=true\nBUDUĆNOST PALI MOTORE 15. 08. 2018. 22:04 >> 22:30 4\nBUDUĆNOST PALI MOTORE\nPublika u "Morači" će imati šta da vidi\nKošarkaši Budućnost Volija u petak počinju pripreme za novu sezonu u kojoj ih očekuju veliki izazovi - odbrana titule ABA lige, učešće u Evroligi i borba za tron u domaćem takmičenju koji je prošle godine preuzeo Mornar.\n"Plavi" će prvo trenirati u Kolašinu, od 17. do 27. jula, a potom će do 10. avgusta biti na mini-turneji u Beogradu gdje će odigrati pet prijateljskih mečeva. Učestvaće na turniru u Brindiziju, a od 19. do 24. septembra na Superkupu ABA lige u Laktašima.\nNa današnjoj press konferenciji predstavljena su nova pojačanja.\nTrener Budućnost Volija Aleksandar Džikić podsjetio je prije godinu postavljena ideja da se klub osloni na domaće igrače.\n"I u Evroligi ćemo je pratiti, što duže budemo mogli. Zato smo zadržali sve domaće. To je velika stvar za predsjednika i klub. Ovaj nivo na kojem smo sada je nešto novo za većinu ovih momaka. To je naravno izazov, da svi sami provjerimo sebe gdje smo i koliko možemo", kazao je Džikić.\nIstakao je da je evidentni problem raspored.\n"Pokušaćemo da napravimo korak naprijed organizaciono, kada je sistem putovanja, odmora. Tome je prilagođen i pripremni period. Svjesno smo zato odlučili da više vremena provedemo van Podgorice. Naš pristup je jasan, igrati maksimalno protiv svih", rekao je Džikić.\nNema odstupanja od ozbiljnog rada i pristupa\nPoručio je da će oni koji budu kupovali karte za "Moraču" imati šta da vide, te da Budućnost Voli u novoj sezoni neće odstupiti od onog što je donijelo rezultat - ozbiljnog rada i pristupa i protiv svakog pružiće 100 odsto.\n"Želim da podrška bude kao u polufinalu i finalu ABA ligi, da to ne bude kao modna pista, da ljudi ne dolaze da budu viđeni tu nego da navijaju. Ne volim da dajem bilo kakva obećanja. Vrlo rano smo doveli pojačanja koja smo već doveli. Duboko vjerujem da su pojačanja došla jer imaju veliku ambiciju da budu upravo ovdje", nagalsio je srpski stručnjak.\nNaveo je da mnogo mogu promijeniti u fazi odbrane.\n"Birali smo igrače koji razumiju da igraju košarku u oba pravca. Formacijski ćemo se mijenjati, imamo nove igrače koji mogu igrati na više pozicija, u napadu i u odbrani. Vodili smo računa o tome da budu različiti, po karakteru, navikama, o svemu se vodi računa", dodao je Džikić.\nNajavljeno je da nije kraj pojačanjima. Džikić nije precizirao na kojim pozicijama bi mogao da traži pojačanja.\n"Prvo hoću da vidim kako funkcionišemo. Vrlo rano smo se odlučili za ljude koje smo uzeli, jer sva četvorica imaju veliku ambiciju da dokažu da im je mjesto ovdje gdje smo mi sad. Ako bude potrebe, reagovaćemo na tržištu, jer klub nema luksuz da kreditira igrače, sve mora da se zaradi i da se koristi na terenu", rekao je Džikić.\nAmbicije veće, Zvezda i Cedevita favoriti u ABA ligi\nCrvena zvezda i Cedevita su favoriti u ABA ligi, a mi ćemo biti mnogo jači i konkurentniji nego u prošloj, našoj šampionskoj sezoni, kazao je predsjednik kluba Dragan Bokan.\n"Ovo je istorijska takmičarska sezona za nas. Budućnost Voli u nju ulazi sa mnogo većim ambicijama nego prethodnih godina. Kao šampion ABA lige, učesnik Evrolige, odmah ću reći da su klub i grad obezbijedili uslove za organizaciju evroligaških mečeva", rekao je Bokan.\nIstakao je da je ekipa mnogo jača već sada nego prošle godine, te da su otklonjene sve organizacione prepreke kada je riječ u takmičenju u Evroligi.\n"Utrostručili smo broj zaposlenih, jer smo od Evrolige dobili preporuke da klub mora funkcionisati kao neka multinacionalna kompanija. Njima je bitnija organizacija kluba, od igračkog kadra. Jasno mi je šta želi Evrolige - stabilan, organizovan klub, poput najvećih", naglasio je Bokan.\nBokan je najavio ulazak predstavnika Porto Montenegra u Upravni odbor, kao i predstavnika Opštine Podgorica, EXPO komerca i NAL grupe.\nIgrači svjesni šta ih čeka\nFrancuski reprezentativac Edvin Džekson kazao je da je upoznat šta Evroliga znači svima u klubu i koliko je Budućnost čekala da ponovo igraju u tom takmičenju.\n"Vidim kako su navijači srećni u komunikaciji sa mnom na društvenim mrežama, znam da su veoma ponosni što su opet u eliti. Sigurno svi mi to razumijemo i uradićemo sve da igramo najbolje u Evroligi i ABA ligi, kako bismo dali šansu klubu da opet nastupi u elitnom takmičenju”, rekao je Džekson.\nLaso: Kol i Bitadze promijenili izgled Budućnosti\nRepeša: Očekujem istinski spektakl\nU atmosferi u Podgorici sve je moguće\nRepeša: Pobjeda bitna zbog samopouzdanja\n18:01 Brazil, Egipat i Island idu dalje


Švajcarska low-cost kompanija ukida polaske iz Niša\nŠvajcarska "Germanija" donela je odluku da posle nekoliko meseci ukine liniju između Ciriha i Niša zbog neprofitabilnosti.\n"Germanija" je uspostavila redovnu, direktnu liniju između Ciriha i Niša 23. juna 2017. sa dva leta nedeljno. Iako je nedavno bilo najavljeno da će ovi letovi biti nastavljeni i tokom zime i narednog leta, linija je ukinuta, a letovi se u potpunosti obustavljaju 8. januara.\nMeđutim, letovi će zapravo biti prekinuti već od 27. oktobra kada se i zvanično završava letnji red letenja, ali će kompanija zadržati nekoliko polazaka u periodu od 22. decembra do 8. januara zbog pojačane tražnje usled praznika.\nOvu vest je za sajt Aviatika potvrdio i zvanični predstavnik avio-kompanije "Germanija" za Srbiju, koji je izrazio žaljenje zbog obustave letova i naveo razloge ekonomske prirode, s obzirom da se "Germanija" se na toj liniji suočava sa veoma jakom konkurencijom.\nIdentičnu liniju održava i švajcarska nacionalna avio-kompanija "Swis", članica "Lufthansa" grupe i "Star alijanse", koja putnicima iz Niša osim direktnih letova do Ciriha nudi i brojne konekcije ka svojim evropskim i interkontinentalnim destinacijama.


» Šansa za srednje škole i njihove đake – Konkurs u okviru kampanje „Evropa, to si ti“\nŠansa za srednje škole i njihove đake – Konkurs u okviru kampanje „Evropa, to si ti“\nUkoliko ste srednjoškolac ili srednjoškolka,“ od akcije“ ste i imate ideju o tome šta je potrebno vašoj školi da bude još bolja, a vi i vaši profesori još uspešniji – pretočite ideju u projekat i konkurišite za sredstva!\nKonkurs za školsko takmičenje namenjen svim učenicima i učenicama srednjih škola i gimnazija iz 34 opštine jugoistočne i jugozapadne Srbije u kojima se realizuje program Evropski PROGRES biće raspisan 17. februara 2017. godine. Zainteresovani đaci će zajedno sa svojim profesorima moći da predlože projekat koji bi doprineo kvalitetnijem obrazovanju i unapređenju uslova za rad i učenje u okviru škole. Tim koji bude imao najbolju ideju i znanje dobiće sredstva da svoj projekat sprovedxe u delo.\nPrikupljanje prijava trajaće do 10. marta 2017, nakon čega će putem sajta Evropa to si ti biti organizovano glasanje za osam najboljih predloga, četiri iz jugoistične i četiri iz jugozapdne Srbije. Osam timova čiji projekti osvoje najviše online glasova će zatim učestvovati u polufinalnom takmičenju u Nišu gde će se nadmetati u znanju o temama koje se tiču Evropske unije i procesa evropskih integracija. Finale takmičenja će biti održano u maju u Novom Pazaru, a dva tima koji pobede dobiće sredstva u vrednosti od 100.000 dinara za sprovođenje predloženog projekta u delo.\nZa dodatne informacije molimo vas da kontaktirate Minu Dević iz agencije Olaf&McAteer, na broj 064 64 046 25, e-mail mina.devic@olafmcateer.rs, ili broj telefona agencije 011 33 42 955.\nRadio vesti EU Info Centra – 10.02.2017.\nRadio vesti EU Info Centra – 17.02.2017.


49. Fest – Povratak u budućnost – LaVie.rs\nPredstojeći, 49. Međunarodni filmski festival – FEST, održaće se od 7. do 16. maja 2021. pod sloganom “Povratak u budućnost” sa namerom da kao najveća i nadaleko poznata filmska manifestacija u zemlji i regionu, doprinese ponovnom oživljavanju bioskopskih platna i povratku filmske publike u bioskope. Prvobitno je bilo planirano da se održi od 2. do 11. aprila, ali je termin pomeren zbog nepovoljne epidemiloške situacije u zemlji.\nPublika će imati priliku da pogleda više od 70 premijernih filmova najnovije svetske kinematografije u 7 programskih celina u bioskopskim salama Sava Centra, Kombank dvorane, Doma omladine Beograda i Cineplexx-a.\nNa svečanom zatvaranju FEST-a, 11. aprila u Sava Centru premijerno u Srbiji biće prikazana nova, premontirana verzija filma “Kum 3” legendarnog reditelja Frensisa Forda Kopole, nastala povodom tridesetogodišnjice od prvog prikazivanja ovog ostvarenja. Poslednje poglavlje sage o porodici Korleone dobilo je i nov naziv “Kum, Epilog: Smrt Majkla Korleonea” kojim Kopola odaje počast piscu i scenaristi Mariju Puzu, a uključuje naslov koji su prvobitno namenili za treći deo “Kuma”. Za potrebe nove verzije, Kopola je napravio nov početak i kraj filma, i prepakovao određene scene, kadrove i muziku.\nJedna od programskih celina, “FEST-ovih 50” biće posvećena kultnim filmovima koji su obeležili prethodne edicije festivala. U okviru ove selekcije, u velikoj dvorani Sava Centra biće prikazano devet ostvarenja u susret jubileju koji nas očekuje sledeće godine koja će biti u znaku 50. Festa.\nFEST će ove godine biti održan uz poštovanje svih mera Vlade Republike Srbije i Kriznog štaba za suzbijanje koronavirusa.


Vujovićeva potpisala ugovore za realizaciju šest projekata za čistiji vazduh u Beogradu\nProjekti podrazumevaju zamenu kotlarnica za grejanje u dva vrtića na Savskom vencu, SC Voždovac, osnovnoj školi i domaćinstvima na Zvezdari, zgradi opštine Rakovica...\nMinistarstvo zaštite životne sredine podržaće realizaciju šest ekoloških projekata u Gradu Beogradu, važnih za unapređenje kvaliteta vazduha u prestonici, izjavila je danas ministarka Irena Vujović, nakon što je sa zamenikom gradonačelnika Beograda Goranom Vesićem potpisala ugovore o sufinansiranju projekata.\n- Danas smo potpisali izuzetno značajne ugovore sa gradom Beogradom, vezano za za šest projekata koji su kandidovani na našim javnim konkursima. Time se omogućava da se uz podršku države zamene kotlarnice u Beogradu i da se pređe na korišćenje ekološki prihvatljivijih energenata. Grad Beograd je posvećen sprovođenju mera za poboljšanje kvaliteta vazduha, i sami menjaju kotlarnice, ali samo zajedničkim snagama možemo da ostvarimo dobar rezultat. Uverena sam da ćemo, kroz realizaciju ovih projekata, nastaviti praksu izuzetne saradnje Minstarstva i ove lokalne samouprave, za dobrobit građana – rekla je Vujović.\nVujović je objasnila da projekti podrazumevaju zamenu kotlarnica za grejanje u dva vrtića na Savskom vencu, Sportskom centru Voždovac, osnovnoj školi i domaćinstvima na teritoriji opštine Zvezdara, zgradi opštine Rakovica i drugim objektima u nadležnosti lokalne samouprave.\n- Zamena kotlova će početi odmah nakon grejne sezone, a već od sledeće grejne sezone očekujem značajna poboljšanja u opštinama gde ćemo zameniti kotlove. Ministarstvo je u 2022. godini za ovu namenu izdvojilo 350 miliona dinara, kojima će biti sufinansirano 47 projekata širom Srbije. Zamenom kotlova u vrtićima i školama omogućavamo našim najmlađima boravak u kvalitetnijoj životnoj sredini, a kroz subvencije pomažemo i građanima da zamene svoja ložišta i pređu na ekološki prihvatljivije energente. U narednom periodu nas očekuje i dodela sredstva po konkursima za pošumljavanje, kako bismo i na taj način doprineli unapređenju kvaliteta vazduha i životne sredine – rekla je Vujović.\nVujović i Ben David: Švedska pomoć Srbiji u pristupanju EU u oblasti zaštite životne sredine.\nPotpisivanju ugovora prisustvovali su gradska sekretarka za zaštitu životne sredine Ivana Vilotijević, kao i predsednici gradskih opština u kojima će biti realizovani projekti - Miloš Vidović, Miloš Simić, Ivana Tomić i Vladan Jeremić.\nPolicajac Miloš hitno pozvao vatrogasce da izađu na teren: Nije ništa gorelo, a evo zbog čega su morali da intervenišu (FOTO)\nIrena Vujović Grad Beograd Goran Vesić Ekologija projekti ugovori


Nemački ministar predlaže moratorijum na dugove siromašnih zemalja | EurActiv Serbia\nNemački ministar predlaže moratorijum na dugove siromašnih zemalja\nNemački ministar za ekonomsku saradnju i razvoj Gerd Miler zatražio je jednogodišnji moratorijum na otplatu dugovanja za 76 država pogođenih pandemijom korona virusa. Miler je predložio i da Evropska investiciona banka (EIB) uspostavi stabilizacioni program za evropske susede Evropske unije i za afričke zemlje.\n"Predložiću na sastanku guvernera Svetske banke da tim zemljama, kao prvi korak, servisiranje dugova bude suspendovano na godinu dana", rekao je nemački političar iz vladajuće Hrišćansko-socijalne unije (CSU) povodom predstojećeg prolećnog zasedanja Međunarodnog monetarnog fonda (MMF) 14-17. aprila.\nMiler je rekao da pre svega polaže nade u zemlje iz grupe G20, koja neformalno okuplja ministre finansija i guvernere centralnih banaka 19 najrazvijenijih svetskih privreda i Evropske unije. Miler je precizirao da je reč o iznosu od oko 14 milijardi dolara. "Ukoliko to ne bude dovoljno, sledeći korak bi bio oprost dugova za 47 najnerazvijenijih zemalja", rekao je Miler.\nNemački ministar zauzeo se i za restrukturiranje dugova za teško pogođene zemlje koje su na pragu industrijalizacije. U tim zemljama još ove godine dospevaju državne obveznice ukupne vrednosti oko 450 milijardi dolara. "Ako tu ne budemo delovali i stabilizovali te zemlje, nastupiće globalna vanredna situacija sa stotinama miliona nezaposlenih i kolapsom čitavih država", upozorio je ministar.\nOn je izrazio uverenje da će i Kina, kako najveći poverilac u Africi, učestvovati u odlaganju otplate dugovanja. "Iz Kine dolaze prvi pozitivni signali da je spremna da bude solidarna i pregovara o moratorijumu na dugove", rekao je Miler.\nPrema njegovim rečima, mnoge zemlje u razvoju i zemlje koje se nalaze na pragu industrijalizacije trpe zbog povlačenja stranog kapitala, a za sada je reč o iznosu od oko 100 milijardi dolara. Pored toga, u tim zemljama su valute devalvirale za 25% i došlo je do prekida lanaca snabdevanja, na primer u tekstilnoj industriji ili kod sirovina. Zemlje poput Nigerije posebno trpe zbog pada cene sirovina, rekao je ministar.\nMiler je ocenio i da Evropska unija treba da uspostavi svojevrsni štit za svoje susede. "Evropa mora da suzbija krizu sa korona virusom i izvan svojih zemalja članica", zatražio je Miler.\nNavodeći da se to pre svega odnosi na neposredno susedstvo, uključujući i region pogođen krizom u Siriji i severnu Afriku, Miler je podsetio da je Liban primio 1,5 miliona izbeglica iz Sirije i da se kao država nalazi pred bankrotom, a da je situacija veoma teška i u Tunisu, Maroku, Jordanu, Egiptu ili Etiopiji.\n"Zato nam je, kao i u Evropi, potreban i štit za zemlje u razvoju, da bismo sprečili kolaps država i preduzeća", rekao je Miler. Uz ocenu da Evropljani ne smeju da razmišljaju samo o stabilizaciji sopstvene privrede i suzbijanju pandemije kod svoje kuće, Miler je predložio da EIB uspostavi stabilizacioni program za evropsko susedstvo EU i za afričke zemlje. "Virus je dospeo u sve zemlje i on siromašne najteže pogađa", rekao je Miler.\nMinistar je ocenio i da je neophodno što pre osnažiti zdravstvene sisteme, navodeći primer Etiopije koja sa svojih više od 100 miliona stanovnika ima svega oko 150 postelja u intenzivnoj nezi. "Ako budemo podelili znanje, možda ćemo, nadajmo se, moći da sprečimo najgori scenario", rekao je Miler.


MANGELOS nagrada: Radionica "Towards Curating as a Critical Practice" | centar za nove medije_kuda.org\n27 - 29. april 2011, Muzej savremene umetnosti Vojvodine\nRadionica: Towards Curating as a Critical Practice\n(Ka kuratorstvu kao kritičkoj praksi)\nSreda, 27. april, 18:00\nJavni intervju sa Irit Rogoff (London), razgovor vodi Branislav Dimitrijević (Beograd)\nČetvrtak, 28. april, 18:00\nJavni intervju sa Sabinom Sabolović – WHW (Zagreb), razgovor vodi Branka Ćurčić (Novi Sad)\npetak, 29. april, 18:00\nPredstavljanje Zbirke medijskih praksi Muzeja savremene umetnosti Vojvodine, Kristian Lukić, kustos MSUV (Novi Sad)\nUčesnici/e radionice koja će se održavati od 27-29. aprila u MSUV-u u periodu od 13-17h:\nEva Egermann (Beč), Nikita Kadan (Kijev), Iva Kovač (Rijeka), Marko Miletić (Beograd), Noa Nahari (Prag), Gordana Nikolić (Novi Sad), Nini Palavandishvili (Tbilisi), Livia Panchu (Jaši), Jakob Racek (Plovdiv), Marlene Rigler (Beč/Minhen), Wiebke Stadler (Skoplje) i Elena Veljanovska (Skoplje)\nKustoska radionica "Ka kuratorstvu kao kritičkoj praksi" se održava u okviru izložbe obeležavanja 10 godina Mangelos nagrade za mlade umetnike/ce u Srbiji.\nKoncept radionice: Da li postoji kritička kustoska praksa i šta ona podrazumeva? U uslovima koje diktira savremena produkcija kulture i znanja, i opšta fleksibilizacija i profesionalizacija rada, može se reći da figura kuratora/kustosa živi svoju proširenu ulogu producenta kulture. Uloga kustosa/kinje u savremenoj produkciji umetnosti i kulture zaista prevazilazi ulogu posrednika između umetničkog dela i publike, jer uključuje raznovrsne aktivnosti – od osnovne koncepcije i postavke izložbe do upravaljanja kompleksnim odnosima institucionalnih mreža i finansijske logistike. Kustoska uloga je svakako proširena danas, i to širenje takođe podrazumeva umrežavanje, unapređivanje menadžerskih sposobnosti, komunikaciju i kooperaciju, što ukazuje na novu formu profesionalizma u kulturnom polju post-fordističkog tržišta rada. Ta pozicija često obuhvata ambivalencije koje su prisutne u kuratorskim praksama kao predstavljačke, posredničke strategije između sveta umetnosti i društvenih struktura moći/institucija. Nasuprot tome, kustoske prakse su usko povezane sa teorijskom refleksijom, znanjem i produkcijom znanja i bogato je potencijalnošću, kao mestom ulaska ka angažmanu u političkim aspektima društva. Najzad, iako se pod tim podrazumevaju različite stvari, ono što treba da se pamti kao osnova ove prakse u svetu umetnosti je kustoska odgovornost ka publici i javnosti.\nDvodnevna radionica u Novom Sadu će otvoriti prostor za diskusiju između kustosa/kinja mlađe generacije jugoistočne Evrope, koji će kritički preispitati i predstaviti kako oni vide polje savremenih kustoskih praksi i kako se u njemu može delovati. Cilj radionice je da mapira širi kontekst savremene kustoske prakse i oblikovanje njenih diskurzivnih alternativnih strategija putem odgovora na pitanje: Da li postoji kritička kustoska praksa i šta ona podrazumeva?\nU okviru radionice održaće se i tri predavanja prominentnih kustosa i teoretičara umetnosti među kojima su: Irit Rogoff, teoretičarka vizuelne kulture i profesorica na Goldsmiths koledžu Univerziteta u Londonu, Branislav Dimitrijević, kustos i predavač iz Beograda, Sabina Sabolović, kustoskinja i članica kolektiva "Što, kako i za koga" (WHW) iz Zagreba i Kristian Lukić, kustos Muzeja savremene umetnosti Vojvodine iz Novog Sada. Koncept radionice i moderiranje je povereno Branki Ćurčić, kulturnoj radnici iz Centra za nove medije_kuda.org iz Novog Sada.


SEEbiz.eu / HR / Niš: Svečano otvoreno Hematoonkološko odeljenje Dečije klinike, izgrađeno na inicijativu NURDOR-a\nHematoonkološko odeljenje Dečije klinike Nacionalno udruženje roditelja dece obolele od raka NURDOR\nDatum objave: 16.05.2018. - 07:40:49\nNIŠ - U utorak je u Nišu svečano otvoreno Hematoonkološko odeljenje Dečije klinike, izgrađeno na inicijativu Nacionalnog udruženja roditelja dece obolele od raka (NURDOR) .\nInicijativa je pokrenuta pre četiri godine. Kamen temeljac postavljen je pre dve godine a u međuvremenu organizovano preko 400 akcija koje su rezultovale današnjim slavljem, povodom završetka I predaje na korišćenje Kliničkom centru Niš.\nObjekat je koštao sto miliona dinara, a NURDOR je prikupio 70 miliona kroz humanitarne akcije zahvaljujući mnogobrojnim donatorima, SMS porukama, radu preko hiljadu volontera. Građani su poslali preko 240 000 poruka I sredstvima iz te akcije prikupili veliki deo sredstava. Država je uložila blizu 30 miliona dinara.


Onlajn dan 2010 | Onlajn nedelja\nHome › Onlajn dan 2010\n4. marta 2010. godine Telecentri Evrope su organizovali prvi evropski Onlajn dan. Ovaj dan je organizovan i u Srbiji, a nacionalni partner je bio IAN Telecentar.\nViše od 50.000 ljudi je bilo obuhvaćeno kampanjom tokom ovog dana u 42 evropske zemlje, a onlajn brojač je zabeležio ukupno 68 253 učesnika tokom cele EU eSkills nedelje 2010.\nNa evropskom kontinentu skoro 300 miliona ljudi je digitalno isključeno. U današnjem društvu baziranom na znanju, digitalne tehnologije predstavljaju pristup ekonomskom i socijalnom razvoju, i bez njih mogućnosti razvoja u budućnosti su ograničene. U IAN Telecentru verujemo da možemo pomoći u digitalnom uključivanju onih koji je još uvek ne koriste savremene tehnologije.\nKampanja je uključila snažno uključivanje mladih (60% od ukupnih učesnika), a preko 3000 nezaposlenih se prvi put uključilo u korišćenju savremenih tehnologija. Žene su predstavljale oko 60% učesnika,, dok je grupa učesnika starija od 40 godina predstavljala 20%.\nOnlajn dan je organizovan od strane Telecentara Evrope kao pan-evropska inicijativa koja je bila deo eSkills nedelje 2010, koju je koordinisalo Digital Europeand European SchoolNet, a podržala Evropske komisije.\nOnlajn dan je bio podržan od strane nacionalnih partnera, organizacija civilnog društva, telecentara, biblioteka, škola koji su imali za cilj digitalno uključe ljude, primarno one koji su oflajn, ljude koji nisu nikad koristili internet i koji nisu svesni prednsoti njegovog korišćenja.\nOnlajn nedelja je podržana od strane Microsoft Unlimited Potential.


ŽELJEZNIČARI PRIJETE ŠTRAJKOM Dozlogradilo im da rade za minimalac od 450 KM - ISTOK - www.istokrs.com | Vijesti iz Istočne Hercegovine\nŽELJEZNIČARI PRIJETE ŠTRAJKOM Dozlogradilo im da rade za minimalac od 450 KM\nHome /Info/Društvo/ŽELJEZNIČARI PRIJETE ŠTRAJKOM Dozlogradilo im da rade za minimalac od 450 KM\nNova drama u dugogodišnjem gubitašu! Mada su Željeznice RS, prema zvaničnom finansijskom izvještaju, prošlu poslovnu godinu završila u plusu od nevjerovatnih 28 miliona KM, manevristi i skretničari i dalje rade za minimalac od 450 KM.\nPrema podacima Sindikata željezničara RS, minimalac prima svaki treći zaposleni ili čak 736 radnika Željeznica RS, a njih još 800 zaradi manje od 800 maraka, što znači da dvije trećine zaposlenih u ŽRS ima plate ispod republičkog prosjeka. Tako, na primjer, skretničari i manevristi, koji rade odgovoran, ali i opasan posao, pošto se provlače između kompozicija i kače vagone, imaju plate od 600 KM, a pojedini šefovi željezničkih stanica rade za 620 KM mjesečno.\n– Ovakva situacija je neodrživa, odoše nam ljudi, uskoro neće imati ko raditi ni da im nudiš hiljade maraka. Zato zahtijevamo od uprave da se plate hitno povećaju za minimalno 20 odsto, ali ne svima jednako, nego tako da oni koji zarađuju najmanje dobiju najveću povišicu – kategoričan je predsjednik Sindikata saobraćajno transportne djelatnosti u ŽRS, Zlako Marin.\nDodaje da se već “ozbiljno razmišlja o nekom vidu štrajka”.\n– Ako u narednih nekoliko dana ne dobijemo odgovor na naše zahtjeve, organizovaćemo štrajk upozorenja – poručuje Marin.\nOn će sa predstavnicima druga dva reprezentativna sindikata, Simom Cvjetkovićem, predsjednikom Sindikata mašinovođa, i Jelenkom Dobrašem, predsjednikom Sinidkata željezničara RS, u ponedjeljak na pregovore sa upravom o novom kolektivnom ugovoru. Sindikalci, koji će i ovom prilikom insistirati na povećanju plata, žale se da im uprava nije dostavila sve tražene podatke o sistematizaciji radnih mjesta i primanjima zaposlenih, bez kojih ne mogu kvalitetno pregovarati i zaštiti interese radnika.\nJelenko Dobraš je mnogo suzdržaniji od energičnog Marina, pa za sada ne spominje štrajk.\n– U svakom slučaju, ne odustajemo od zahtjeva za povećanje plata, jer je stanje neodrživo, a koje ćemo metode borbe primjeniti tek treba da se dogovorimo – kaže Dobraš.\nŽeljezničari očekuju da bi novac za povišice preduzeće moglo obezbijediti povećanjem cijena prevoza rude iz Omarske za Željezaru Zenicu. Međutim, “Arselor Mital”, koji je ubjedjivo najveći klijent Željeznica RS, a vlasnik je i rudnika i željezare, žilav je pregovarač i za sada ne popušta zahtjevima ŽRS.\nProizvodnja rude u Omarskoj bila je od početka marta obustavljena zbog zastoja u pregovorima o cijeni transporta, ali je privremenim aranžmanom ovaj zastoj otklonjen.\nApel 8 sindikata\nSvih osam sindikata, koji djeluju na Željeznicama RS, uputilo je juče zajednički apel za povećanje cijene transporta rude iz rudnika “Arselor Mital” u Omarskoj u Željezaru “Arselor Mital” u Zenici.\nSindikalci poručuju da radnici Željeznica nisu manje vrijedni od radnika “Mitala”, te podsjećaju da cijene prevoza rude nisu povećavane od 2014, a plate železničarima od 2007. godine. Dodaju da ne žele da se bave poslovnom politikom preduzeća, ali upozoravaju da je u pitanju egzistencija radnika.\nSin Ljubana Ećima i njegova tri prijatelja pretukli dva mladića u centru grada


Beograd u blokadi dok Vučić ne nacrta svoju vladu - NOVA portal\nBeograd u blokadi dok Vučić ne nacrta svoju vladu\nPolitika Autor:Vojislav Milovančević19. Avg. 202007:3829 Komentara\nNijedna od 17 beogradskih opština, na kojima su 21. juna održani izbori za novi skupštinski saziv još uvek nema formiranu vlast, iako Srpska napredna stranka ima dominantnu većinu u gotovo svim mestima. Prema mišljenju analitičara, razlog tome treba tražiti u činjenici da nije dogovorena vlast ni na republičkom nivou, te da beogradski naprednjaci još uvek čekaju instrukcije sa kim smeju u koaliciju.\nA kako će izgledati konstalacija snaga na republičkom nivou, građani Srbije će najverovatnije saznati u septembru. Tako se bar da zaključiti iz ranijih izjava predsednika SPS Ivice Dačića, koji je to najavio nakon sastanka sa predsednikom Srbije Aleksandrom Vučićem u zgradi Predsedništva. Identičnu informaciju, dobili smo i od potpredsednika SNS Miloša Vučevića, koji je takođe to rekao nakon sastanka naprednjaka sa šefom stranke na Andrićevom vencu.\nBrnabić: Dva kandidata za premijera, ja sam jedan od njih\n04. Avg. 2020 46\nSNS, SPS-JS, POKS i SNP formirali vlast u Kruševcu\nStoga je izvesno da će lokalni beogradski političari morati da sačekaju da se prethodno dogovore njihove kolege na republičkom nivou i da će u skladu sa tim formirati eventualne koalicije.\nPodsetimo, opštine Palilula i Grocka prve su lokalne samouprave gde su održane sednice parlamenta, nakon izbora 21. juna. Odbornici su tako na svoja radna mesta prvi put došli 11. avgusta. Sutradan, 12. avgusta, zasedali su i odbornici Skupštine GO Zemun, dok su na Voždovcu i Surčinu to učinili dva dana kasnije – 14. avgusta. U pomenutim opštinama verifikovani su mandati, ali nigde nije izabrano novo rukovodstvo.\nNa konstitutivnoj sednici u Grockoj u utorak su samo verifikovani odbornički mandati 35 odbornika. Naredna sednica, na kojoj će se birati predsednik Skupštine opštine, a možda i novi predsednik ove lokalne samouprave, zakazana je za 18. avgust. Odbornički mandati verifikovani su i na Paliluli, ali još uvek se ne zna novi datum sednice na kojoj će biti izabrano novo rukovodstvo, dok je sednica Skupštine Novog Beograda zakazana tek za 7. septembar.\nVelebit: Nema vlasti na lokalu dok se ne dogovore na republičkom nivou\nPrema rečima politkologa Vuka Velebita, razlog zbog čega se čeka na formiranje vlasti u beogradskim opštinama jeste to što se još uvek ne zna ko će činiti koaliciju na republičkom nivou.\n“Mislim da je samo formiranje vlasti na lokalu potpuno irelevantna stvar. Posebno ako uzmemo u obzir koliko je jaka SNS, jasno je da se odluke donose isključivo na republičkom nivou i odatle se upravlja svakom opštinom u zemlji”, ističe Velebit i dodaje da je blokada institucija u prestonici odraz nedomokratičnosti ovdašnjeg društva.\nVuk Velebit Foto: Zoran Lončarević\n“Ovakava situacija nije normalna i pokazuje da mi nemamo demokratiju. To znači da građani nisu uključeni u donošenje odluka na lokalnom nivou, tako da mi nemamo ni suštinsku primenu demokratije”, objašnjava naš sagovornik.\nOčekuje se saradnja SNS sa SPS na Vračaru\nRanije je danas dnevni list Blic objavio da su se naprednjaci dogovorili sa socijalistima za formiranje zajedničke vlasti na Vračaru. Izvor ovog lista iz SNS navodi da se može dogoditi da saradnja sa SPS ostane na lokalnom nivou, podsećajući na raniju izjavu premijerke Ane Brnabić da je Vučić bliži dogovoru sa liderom Srpskog patriotskog saveza Aleksandrom Šapićem.\nS druge strane iz SPS-a su poručili da je nastavak saradnje sa SNS prirodan tok događaja, što je potvrđeno hitrom reakcijom stranačkog rukovodstva koje je odmah isključilo iz članstva učesnike nedavnih demonstracija u Beogradu.\nPodsetimo, lista Srpske napredne stranke na Vračaru osvojila je apsolutnu većinu na nedavno održanim izborima na toj opštini. Od 63 odbornička mandata, SNS je osvojila čak 33.\nbeogradske opštineformiranje gradske skupštinegradska opštinagradska skupštinavuk velebit


Ambasadorka Kosova i pevačica POTPUNO GOLA na slikama o kojima CEO SVET BRUJI\nBritanska pevačica Rita Ora, rođena u Prištini, često iznenađuje javnost golišavim izdanjima, a sada je otišla korak dalje, pa je pokazala fotorgafije bez brusa i gaćica.\nRita Ora, koja je pre tri godine postala počasni ambasador samoproklamovane države Kosovo, iznenadila je sve novim fotografijama, odrađenim za potrebe jednog magazina.\nNa slikama je vidimo bez odeće, a ovo izdanje muzičke zvezde albanskog porekla naišlo je na burne reakcije širom sveta.\nNećete verovati KOLIKO je Miki Đuričić NAPLATIO učešće u Zadruzi 2, pa drugu dao SKUPOCEN POKLON\nRiti su za ovo slikanje bile dovoljne rukavice, a da li je ovog puta prešla granicu dobrog ukusa procenite sami.\nMnoge druge poznate Albanke pozirale su golišave, poput Rite, a njihove veoma provokativne slike potražite u galeriji.\nFoto: strefie / Instagram\nKija Kockar je gostujući u "Novom jutru" na TV "Pink" komentarisala pretnje smrću koje je dobila od jednog novinara iz Bosne i Hercegovine.


Odlazeći premijer privremenih institucija u Prištini Ramuš Haradinaj dodelio je večeras medalju "Skenderbeg" bivšem šefu Misije OEBS-a na Kosovu Vilijamu Vokeru. Haradinaj je na svom Fejsbuk profilu objavio da je Kosovo imalo sreću jer je oduvek imalo Vokerovu podršku.\nVršilac dužnosti kosovskog premijera Ramuš Haradinaj dodelio je večeras medalju „Skanderbeg“ bivšem ambasadoru OEBS na Kosovu Vilijamu Vokeru. Haradinaj je ocenio da je Kosovo imalo sreću zbog toga što je uvek imalo Vokerovu podršku.\nVršilac dužnosti premijera Kosova Ramuš Haradinaj odlikovao je medaljom "Skenderbeg" Vilijama Vokera, nekadašnjeg ambasadora Oebsa na Kosovu. Haradinaj je na Fejsbuku napisao da je Kosovo srećno što je na svom istorijskom putu imalo prijatelje i saveznike kao što su Voker i ...\nVršilac dužnosti kosovskog premijera Ramuš Haradinaj dodelio je medalju "Skanderbeg" bivšem ambasadoru OEBS-a na Kosovu Vilijamu ...\nHaradinaj je na svom Fejsbuk profilu objavio da je Kosovo imalo sreću jer je oduvek imalo Vokerovu podršku. Voker, koji je 1999. godine bio šef Misije OEBS na KiM, u izveštaju o 45 tela pripadnika OVK, pronađenih u selu Račak, naveo je da je reč o albanskim civilima koje su ...\nKOSOVSKA MITROVICA - Odlazeći premijer privremenih institucija u Prištini Ramuš Haradinaj dodelio je medalju "Skenderbeg" bivšem šefu Misije OEBS na Kosovu Vilijamu Vokeru. Haradinaj je na svom Fejsbuk profilu objavio da je Kosovo imalo sreću jer je oduvek imalo Vokerovu podršku.


Nedžmedin Spahiu očekuje da će Specijalni sud izazvati promene na političkoj sceni Kosova i u kosovskoj političkoj eliti, odnosno, da će neki aktreri koji su bili na političkoj sceni skoro dve decenije sići sa nje.\nSpahiu je u izjavi za Tanjug kazao da očekuje da će, nakon početka rada Specijalnog suda za ratne zločine, kosovska politička pozornica biti promenjena. Ukoliko se to ne dogodi to će biti, kako kaže, veliko razočerenje za građane Kosova.\nPredsednik Srpske liste Slavko Simić izjavio je da očekuje profesionalan i nepristrasan rad suda i tužilaštva u procesuiranju ratnih zločina koje su počinili pripadnici OVK, podsetivši da je tužilački tim u prethodnih nekoliko meseci puno radio na prikupljanju dokaza.\nSimić je kazao da je sigurno da će od prikupljenih dokaza zavisiti i broj optužnica koje će Specijalni sud podići, a da iskustvo pokazuje da je glavni izazov za tužioce zaštita svedoka, zbog čega očekuje da sud upotrebi sve mehanizme kako bi ih zaštitio.\n“Takođe, od ovog suda očekujem da procesuira sve one za koje postoje indicije da su pre, za vreme i posle ratnih sukoba počinili ratne zločine i da pred ovim sudom svi budu jednaki, dakle da nema privilegovanih“, kazao je Simić.\nTužilac Nenad Trifunović je uveren da će Specijalni sud osuditi nekog od ozbiljnih ljudi iz “kosovskog političkog establišmenta“.\n“Kada je Slobodan Milošević preminuo, Haški tribunal je potrošio oko 1,2 milijarde dolara. Pretpostavljam da kod Specijalnog suda neće biti na raspolaganju toliki novac, ali da će biti ozbiljan“.\n“Ako se da neki ozbiljan novac, ozbiljan novac i za zapadne prilike, neko će morati da završi u zatvoru, odnosno, sud mora da opravda svoje delovanje nekakvom osuđujućom presudom,” rekao je Trifunović.\nSud će voditi sudske postupke o navodima koji proističu iz Izveštaja Parlamentarne skupštine Saveta Evrope od 7. januara 2011, a u kojem se iznose navodi o teškim prekograničnim i međunarodnim krivičnim delima.\nNavode iz Martijevog izveštaja istraživala je, pre formiranja suda, specijalna radna grupa EU koju je predvodio američki pravnik Klint Vilijamson koji je pronašao dokaze za neke od tvrdnji iz Martijevog izveštaja.


Vesti online / Sport / Fudbal / U Slobodi tvrde: Nemamo dokaze, ali igrači su dogovorili poraz od Radničkog!\nU Slobodi tvrde: Nemamo dokaze, ali igrači su dogovorili poraz od Radničkog!\nPrvotimci Slobode, tvrde u upravi, prevarili rukovodioce, ali vara se svako ko misli da će sraman potez neimenovanih igrača otvoriti Pandorinu kutiju u srpskom fudbalu, prenosi "Mocart sport".\nCela Srbija je danima brujala da će tada već rasterećena Sloboda u 28. kolu prošle sezone bodove prepustiti Radničkom 1923 i na insistiranje "viših instanci" pomoći Kragujevcu da sačuva superligaški status. Nikola Kovačević i Stanimir Milošković, strelci za pobedu Đavola u Užicu, potrudili su se da tako i bude, ali po svemu sudeći nisu samo oni to uradili, već su imali i nesebičnu podršku kolega iz poraženog tima.\nPredsednik Slobode Dragan Subotić, koji je prvobitno žestoko napadao sve one koji su dovodili u pitanje poštenje igrača njegovog tima, danas drugačije govori. Iz njegove izjave za lokalnu stanicu TV 5, koju prenosi Sportski žurnal, da se naslutiti da se i uprava kluba sa stadiona na Begluku sada oseća prevarenom.\n"Bili smo jedan tim, jedan klub do utakmice sa Kragujevčanima. Prvi sam stao iza ekipe posle utakmice tvrdeći da nema ništa sporno. Danas kažem da ja i klub sa tim nemamo veze, ali očigledno da se nešto desilo", kaže Subotić ne imenujući nijednog od igrača na koje sumnja.\nUostalom, nema ni dokaza da ih direktno optuži.\n"Verovatno, grupa igrača je dogovorila sa svojim kolegama i napravili su šta su napravili. Dokaza nemam, oprostio sam im, ali očigledno je da međusobno poverenje više nije kao što je bilo".\nFUDBAL Stojanović: Moramo da budemo obazrivi protiv Slobode\nFUDBAL Zvezda danas na vrhu tabele posle 412 dana?\nFUDBAL Super liga: Pobede Novog Pazara i Slobode


Višković:Akcioni plan reformi do polovine februara\nTanjug 17. decembra 2020. 00:39\nBANJALUKA – Predsednik Vlade Republike Srpske Radovan Višković rekao je da će akcioni plan za sprovođenje programa ekonomskih reformi Republike Srpske do 2023. godine biti sačinjen najkasnije do polovine februara naredne godine.\nMnoge stvari koje ne pišu u dokumentu biće tretirane akcionim planom – rekao je Višković u Narodnoj skupštini u završnoj reči o Predlogu programa ekonomskih reformi Republike Srpske za period 2021-2023. godina, preneo je sinoć RTRS.\n„Dokument je rađen na način kako ga rade i ostale zemlje. Kada govorimo o privredi, očekujem da svi privrednici ispunjavaju zakonske obaveze,“ dodao je Višković.\nPrema njegovim rečima, odloženo je poskupljenje struje za realni sektor do kraja juna naredne godine.\nVišković je naglasio da je Republika Srpska u programu Kovaks sa još 80 zemalja i da je ispunila obaveze i uplatila novac za 400.000 vakcina protiv korona virusa.\n„Dobio sam, kao i svi, informaciju da Federacija BiH nije ispunila obavezu i da je dovedena u pitanje nabavka vakcine. Izgleda da će neuplaćivanjem novca Federacija ugroziti i Republiku Srpsku koja je uplatila novac. Nažalost, to je BiH i okolnosti u kojima radimo i živimo,“ rekao je Višković.\nOn je napomenuo da u merama ekonomske politike nisu definisana davanja za demobilisane borce, nego u budžetu RS, gde je za ovu kategoriju predviđeno više od 242 miliona KM.


vma - Stranica 2 od 4 - Dnevni list Danas\nPočetna » vma » Page 2\nStota transplantacija matičnih ćelija kostne srži od nesrodnog davaoca u VMA\nKlinika za hematologiju Vojnomedicinske akademije uradila je stotu transplantaciju matičnih ćelija kostne srži, uzetih od davalaca koji nisu srodnici pacijentima.\nNova hirurška metoda uspešno izvedena na VMA\nU Vojnomedicinskoj akademiji urađena je mikrohirurška rekonstrukcija jezika i poda usne duplje slobodnim ALT (Anterolateral thigh flap) režnjem – režnjem sa prednje spoljašnje strane natkolenice.\nPiše: S. Novosel 6. 6. 2018.\nSaradnja u lečenju tromboembolije\nSaradnjom lekara Vojnomedicinske akademije, Instituta za plućne bolesti Vojvodine i Instituta za kardiovaskularne bolesti Vojvodine, uspešno je urađena angioplastika plućne arterije kod pacijenta mlađe dobi u Institutu za plućne bolesti Vojvodine u Sremskoj Kamenici, saopštila je VMA.\nBesplatni specijalistički pregledi na VMA 20. aprila\nDana Vojske Srbije, Vojnomedicinska akademija organizovaće besplatne specijalističke preglede za građane u petak, 20. aprila od 15.30 do 19.30 časova.\nSimpozijum o faktorima od značaja za uspešnost transplantacije jetre i bubrega održan je danas na Vojnomedicijskoj akademiji, saopštava se iz VMA.\nU Vojnomedicinskoj akademiji uspešno je urađena transplantacija bubrega kod N.M. (1993.) iz Boževca, Malo Crniće, saopšteno je iz klinike.\nUhapšen lekar sa VMA zbog zloupotrebe službenog položaja\nPotpukovnik B.R, lekar na službi u Vojnomedicinskoj akademiji lišen je slobode zbog sumnje da je duži vremenski period, koristeći svoj službeni položaj, izvršio krivično delo „Zloupotreba službenog položaja“ iz člana 359. stav 3. Krivičnog zakonika, saopštilo je Ministarstvo odbrane.


Jedan od stanara je rekao da je čuo da se radi o više bombi i da se kontejner nalazi ispred zgrade, piše Srpskainfo.\n– Tu svi iz zgrade bacamo smeće, često su tu i deca. Ko je god tu ostavio bombe bio je veoma neodgovoran i doveo u opasnost naše živote. Nadam se da će policija ukloniti bombe i otkriti ko ih je ostavio – rekao je jedan od stanara za Srpskainfo.\nborik banjaluka bombe u kontejneru\nKako je Srpskainfo ranije objavila, policiji je večeras oko 20 časova prijavljeno da su ostavljene bombe u kontejneru za smeće.\nNa licu mesta su još uvek policajci koji obezbeđuju kontejner i očekuju se da dođu osobe koje su zadužene za uklanjanje minsko-eksplozivnih sredstava.\nNAJAVLJENA BLOKADA GAZELE I MOSTARSKE PETLJE Aktivisti se okupljaju ispred Palate pravde, najavljuju blokiranje puteva i po drugim gradovima\nOMIKRON STIGAO I U NEMAČKU? Kod putnika iz Afrike nađene mutacije specifične za novi opasan soj


Udruženje sindikata penzionera Srbije: Penzije ne zavise od Krkobabića\nBeta\t 4. aprila 2016. 16:20\nUdruženje sindikata penzionera Srbije ocenilo je danas da je izjava predsednika Partije ujedinjenih penzionera Srbije (PUPS) Milana Krkobabića, da penzioneri “mogu da zaborave na penzije” ukoliko lista koju predvodi Aleksandar Vučić izgubi na izborima 24. aprila, “najsramotnija i najprljavija od svih predizbornih izjava datih do sada”.\n“Ovo je klasično krivično delo obmane, odnosno delo širenja panike medju gradjanima Srbije. U ovakvom zastrašivanju birača ima elemenata krivičnog dela zbog širenja lažnih informacija sa ciljem da se u narodu izazove panika i strah”, navelo je to udruženje ocenivši da je Srbija normalna država “ovakvi ucenjivači bi trebalo da odgovaraju pred zakonom”.\n“Penzije ne zavise ni od Srpske napredne stranke i Vučića, ni od PUPSA i Krkobabića – nego od privrede, kojoj i najviše preti opasnost ako ova vlast ostane na čelu Srbije. Po Ustavu Srbije, penzije niko ne sme da dira, one su zaštićene najvišim pravnim aktom ove zemlje”, dodaje se u saopštenju.\n“Srbija neće propasti ako Vučić izgubi, nego ako takvi kao što je Krkobabić nastave da javna preduzeća koriste za partijsko zapošljavanje”, navedeno je u saopštenju.\nKrkobabić je 2. aprila na predizbornoj konvenciji u Kraljevu rekao da penzioneri “mogu da zaborave na penzije” ukoliko lista koju predvodi Aleksandar Vučić izgubi na izborima 24. aprila i pozvao penzionere da “ne glasaju za PUPS i njegove koalicione partnere već ‘za svoju sigurnu penziju'”.\n“Ta penzija će biti redovna i sigurna samo ako ova partija bude imala dovoljan broj svojih predstavnika, a koalicija na čelu sa Aleksandrom Vučićem, dobije mandat da vlada. U protivnom, džaba ćete čekati poštara”, kazao je Krkobabić.


Američki predsednik Donald Tramp izjavio je da će "pogledati" slučaj Edvarda Snoudena, bivšeg saradnika američke Nacionalne bezbednosne agencije (NSA) i uzbunjivača koji živi u egzilu u Rusiji, i razmotriti njegovo moguće pomilovanje.\n"Nisam sasvim upoznat sa Snoudenovom situacijom. Mnogi ljudi misle da bi trebalo da bude tretiran drugačije a neki drugi veruju da je uradio veoma loše stvari", rekao je Tramp novinarima, prenosi Rojters.\nOn je dodao da će veoma "intenzivno" razmotriti taj slučaj.\nAmeričke vlasti godinama žele da se Snouden vrati u SAD i suoči sa krivičnim postupkom zbog optužbi za špijunažu 2013. godine.\nSnouden je pobegao iz SAD i dobio azil u Rusiji pošto je medijima dostavio tajna dokumenta koja otkrivaju da je NSA sprovodila špijunske operacije u zemlji i inostranstvu.


Promena žreba za Australijan open ako Đoković ne bude igrao - SPORTSKI ŽURNAL\nOrganizatori turnira su često zbog povreda igrača morali da menjaju žreb, ali to nikada nisu morali zbog deportacije prvog tenisera sveta\nU slučaju da branilac titule na Otvorenom prvenstvu Australije srpski teniser Novak Đoković ne bude igrao nakon što mu je danas ukinuta viza, žreb za taj gren slem turnir u Melburnu biće promenjen.\nPrema pravilima gren slem turnira, ako se prvi nosilac povuče pre nego što organizatori objave raspored za prvi dan takmičenja, onda će peti nosilac preuzeti njegovo mesto. U ovom slučaju to bi bio Rus Andrej Rubljov, preneo je Bi-Bi-Si (BBC).\nĐoković je prvi nosilac i branilac titule na Australijan openu. On je taj turnir osvajao tri puta uzastopno, ukupno devet puta i u Melburnu želi da se bori za rekordnu 21. gren slem titulu.\nRekostrukcija žreba imala bi efekta na 17. nosioca Francuza Gaela Monfisa i sledećeg najbolje rangiranog igrača koji ispunjava zahteve za nosioca - Kazahstanca Aleksandra Bublika.\nPosle toga bi laki luzer - teniser koji je izgubio u finalu kvalifikacija, ušao u žreb.


Tuhel otkrio ko će propustiti Napoli, da li će Kavani igrati opet na "San Paolu"? - Sportske.net\nTuhel otkrio ko će propustiti Napoli, da li će Kavani igrati opet na "San Paolu"?\nTrener PSŽ-a očekuje uzbudljiv meč.\nParižani se oglasili, poznata sudbina Di Marije!L'Ekip ponovo ima ekskluzivu - Nejmara čeka teška robija!?Tuhel prelomio, u Pariz dovodi Murinjovog "buntovnika"?Zvezdina "tiha patnja" blista u Italiji, uskoro stiže poziv velikana?Nejmar priznao da ima idola, šta je rekao o Mesiju i Ronaldu?\nPSŽ i Napoli su odigrali vrlo interesantan meč, prepun preokreta, a francuski tim je golom Di Marije u 93. minutu uspeo da izbegne poraz na svom "Parku prinčeva".\nNaredne nedelje je vreme za revanš, a ovoga puta je Napoli domaćin. Vrlo bitna utakmica za oba tima i njihove planove za prolazak u nokaut fazu Lige šampiona.\nTuhel je pričao o tome ko će biti dostupan za ovaj vrlo bitan meč, a izgleda da će biti određenih promena, pre svega na golu, jer će ovoga puta nastupiti legendarni Đanluiđi Bufon.\n"Bufon će biti na golu protiv Lila, ali i protiv Napoliju za meč Lige šampiona. Ja uvek pričam da on ima vrlo bitnu ulogu u našem timu. On je legenda i njegova karijera govori sve, ima dosta iskustva i to je veoma važno. Njegov pristup sportu je izvanredan, veoma je važno to što Điđi priča sa svima i deli svoje iskustvo", rekao je Tuhel.\nBufon je čitavu karijeru proveo u Parmi i u Juventusu, a nakon 17 godina provedenih u Torinu, on je ovog leta obukao dres francuskog PSŽ-a. Zbog crvenog kartona protiv Reala prošle godine, Bufon je bio suspendovan tri utakmice, pa je zato na golu bio Areola, ali u narednom meču će on stajati između stativa protiv Napolija.\nKada je povratak Edisona Kavanija na "San Paolo" u pitanju, on je neizvestan. Tuhel je potvrdio da on trenira sa timom, ali da ima i individualne treninge, ali da bi ipak zbog povrede mogao da propusti taj meč.\nUrugvajski napadač je proveo 3 sjajne sezone u Napoliju, bio je jedan od miljenika navijača. Postigao je mnogo golova i doneo mnogo lepih momenata ovom timu. Međutim, on bi mogao da propusti taj meč, a Tuhel je govorio u superlativima o svom napadaču.\nPored Kavanija, Kurzava, Dani Alves i Kolin Dagba bi mogli da propuste duel sa Napolijem zbog povreda.\nKavani bi narednog leta mogao i da potpiše za svoj bivši tim sa "San Paola", više o tome OVDE.\nPSŽ spremio ponudu za biser sa Apenina!


Bronzana medalja za odbojkaše Srbije na Evropskom prvenstvu | Punjeni paprikaš\nHome » Bronzana medalja za odbojkaše Srbije na Evropskom prvenstvu\nSamo dan posle teškog i iscrpljujućeg polufinalnog meča sa Rusima, naši odbojkaši su uspeli još jednom borbenom i srčanom igrom da osvoje publiku na stadionu Parken u Kopenhagenu i potpuno zasluženo osvoje još jednu medalju u nizu. Treba napomenuti da je publika u Danskoj bila uz naše odbojkaše, baš kao i mnogobrojni Poljaci koji su srpsku reprezentaciju bodrili kao svoju. Naklonost Poljaka verovatno potiče od proste činjenice da je Bugarska eliminisala njihove miljenike sa 3:2 u sred Gdanjska, i tako ih ostavila van borbe za medalje.\nNajefikasniji u srpskom timu bili su Aleksandar Atanasijević, korektor reprezentacije sa 20 poena, dok je Nikola Kovačević zabeležio 17 poena. Marko Podraščanin, Miloš Nikić i Srećko Lisinac su novoj medalji doprineli sa po 7 poena.\nNa početku duela Bugari su bolje ušli u meč, što je rezultiralo i vođstvom 8:5 na prvom tehničkom tajm-autu. Ipak reprezentacija Srbije dolazi do prepoznatljive igre i sredinom seta ima prednost sa poenom razlike. Pri vođstvu Srbije od 21:18, činilo se da će prvi set biti mirno priveden kraju, ali su se Bugari vratili i izjednačili na 22:22. Ipak, to je bio poslednji trzaj naših protivnika i Srbija je dobila prvi set sa 25:22.\nDrugi set počeo je vrlo slično prvom, vođstvom Bugara. Srbija ponovo sredinom seta ima prednost i na drugi tehnički tajm-aut odlazi sa 2 poena više, 16:14. Naši odbojkaši drže prednost do 24:22, ali Bugari uspevaju da izjednače na 24:24. Zatim naši protivnici imaju dve prilike za dobijanje seta, ali je ne koriste. Srbija koristi sedmu set loptu i osvaja izuzetno neizvestan drugi set sa 32:30.\nU trećem setu su bile izmenjene uloge, Srbija je vodila sa 8:5, pa sa 14:10, ali Bugari serijom od 6:1, preokreću na 16:15. Pronašli su odbojkaši naše reprezentacije poslednji atom snage i pri rezultatu 24:22 imali dve meč lopte. Bugarska je i ovog puta uspela da produži neizvesnost. Pobeda Srbije osećala se u vazduhu, što se potvrdilo realizacijom četvrte meč lopte, 27:25.\nSrbiji je ovo deseta medalja na Evropskim prvenstvima u odbojci, što nas svrstava na treće mesto večne liste prvenstava Starog kontinenta. Prvu medalju, bronzanu, naša odbojka osvojila je 1975. godine na prvenstvu Evrope koje je održano u Beogradu. Isti uspeh ponovili smo u Parizu, 4 godine kasnije. Na sledeću medalju čekali smo 16. godina, da bismo u Atini 1995. godine u borbi za bronzanu medalju pobedili Bugarsku sa 3:0. Najveće uspehe ostvarili smo 2001. i 2011. godine kada smo osvajali Evropska prvenstva koja su održana u češkoj Ostravi i austrijskom Beču. U poslednjih 18. godina samo u Berlinu 2003. i Istanbulu 2009.godine nismo osvajali medalje.\nPrvaci Evrope postali su Rusi koji su pobedili Italiju sa 3:1 po setovima 25:20, 25:22, 22:25 i 25:17.\nNosioci pojedinačnih priznanja su sledeći odbojkaši:\nMVP: Dmitrij Muserski (Rusija)\nPoenter: Aleksandar Atanasijević (Srbija)\nFer-plej: Nikola Jovović (Srbija)\nSmečer: Luka Vetori (Italija)\nServer: Ivan Zajcev (Italija)\nPrimač: Todor Aleksijev (Bugarska)\nmuzika najava filma filozofija hip hop istorija strip naučna fantastika gluma pozorište analiza domaći bend geografija društvo biografija video igra nauka sport fudbal putovanje trejler najava rok akcija turizam intervju lista recenzija albuma recenzija igre biografski film serija vesti drama blokbaster strani autor biblioteka film distopija događaji arhitektura izložba politika prikaz knjige beograd kriminalistički film triler avanturistički film recenzija serije psihologija književnost adaptacija umetnost komedija srpska istorija fotografija horor psihološki triler evropski film režija domaći film informacione tehnologije


e-novine.com - Putin: Snouden treba da ide iz Rusije što pre\nPredsednik Rusije Vladimir Putin izjavio je u utorak da se bivši službenik američke Nacionalne bezbednosne službe (NSA) Edvard Snouden i dalje nalazi u tranzitnoj zoni moskovskog aerodroma Šeremetjevo, da nije prešao rusku granicu, te da je slobodan da ode bilo kuda i da bi trebalo da to učini što je pre moguće\nKomentarišući američki zahtev za ekstradiciju Snoudena, Putin je rekao da Rusija nema sporazum sa SAD o izručenju i da stoga neće udovoljiti tom američkom zahtevu.\nAmerički predsednik Barak Obama izjavio je u ponedeljak da SAD koriste sve raspoložive zakonske kanale da bi došle do bivšg službenika američke Nacionalne bezbednosne agencije (NSA).\n"Sarađujemo sa više država i postupamo prema prikladnim zakonskim kanalima da bismo obezbedili da se pravda izvrši", rekao je Obama novinarima u Beloj kući.\nPredsednik SAD je kazao da se tim slučajem bavi ministarstvo pravde i da zvaničnici pokušavaju da ubede Rusiju da izruči Snoudena, i da mu ne dozvoli da ode u neku drugu državu.\nPrethodno je Bela kuća saopštila da odluka hongkonških vlasti da puste Snoudena šteti odnosima Amerike i Kine. Tanjugu je u Stejt departmentu rečeno da se Snouden i dalje nalazi u Rusiji, kao i da je tim povodom direktor američkog Federalnog istražnog biroa (FBI) Robert Miler dva puta telefonom razgovarao sa svojim ruskim kolegom, šefom Federalne službe bezbednosti (FBS).\nAmerički državni sekretar Džon Keri izjavio je u ponedeljak da nema potrebe za dizanjem nivoa konfrontacije sa Rusijom oko slučaja Edvarda Snoudena i pozvao Moskvu da isporuči ovog bivšeg službenika američke Nacionalne bezbednosne agencija (NBA). Keri je, na konferenciji za novinare u Džedi, rekao da se nada da Rusija neće videti interes u tome da se prikloni odbeglom Snoudenu.\nPrema Keriju, transfer Snoudena, za kog se veruje da je u Moskvi, pitanje je vladavine prava.\n"Jednostavno bih pozvao na smirenost i razumnost u trenutku kada nam nije potrebno povećanje nivoa konfrontacacije oko nečega, osnovnog i normalnog kao što je ovo", kazao je Keri. On je istakao da SAD ne žele "konfrontaciju i ne naređuju nikome, već samo traže normalnu proceduru", prenela je agencija AFP. SAD su, podsetio je Keri, isporučile sedam osoba na zahtev Rusije u poslednje dve godine "bez puno buke i rasprave".\nKeri je priznao da je ruski ministar spoljnih poslova Sergej Lavrov bio "tehnički u pravu" kada je ukazao da SAD i Rusija nemaju sporazum o međusobnim izručenjima.\n"Nadamo se da će Rusija kao suverena nacija neće videti interes u priklanjanju osobi koja je optužena za kršenja zakona u drugoj zemlji", naglasio je Keri.\nLavrov je ranije u utorak izjavio da je optuživanje Moskve "za kršenje američkih zakona i čak neku vrstu zavere'''' u vezi sa odbeglim bivšim službenikom američke Nacionalne bezbednosne agencija (NSA) Edvardom Snoudena "apsolutno je neosnovano i neprihvatljivo''''.\nRuski ministar inostranih poslova je potvrdio da Moskva nije imala bilo kakvu ulogu vezano za bivšeg službenika američke NSA u njegovim nastojanjima da izbegne krivično gonjenje u Sjedinjenim Američkim Državama i da on nije prešao granicu Rusije.\n"Snouden je izabrao svoju maršutu na svoju ruku. Čuli smo o tome iz medija. On nije prešao granicu Rusije. Smatramo da su pokušaji da se krivica prebaci na rusku stranu za kršenje američkih zakona, i praktično za umešanost u zaveru, apsolutno neosnovani i neprihvatljivi", rekao je Lavrov.\nSnouden je doleteo iz Hongkonga u Moskvu u pratnji Sare Harison, pravnice sajta "WikiLeaks".\n"Ona (Harison) je doletela zajedno sa Edvardom Snoudenom iz Hongkonga 23. juna oko 5 časova. On je imao kartu za Havanu 24. juna, ali je nije iskoristio. Ona je takođe imala jednu, ali je ona takođe nije iskoristila", naveo je anonimni izvor.\nAmeričke obaveštajne agencije zabrinute su jer ne znaju koliko je poverljivog materijala u rukama bivšeg radnika Nacionalne bezbednosne agencije Edvarda Snoudena, izjavilo je više neimenovanih žvaničnika. Kako prenosi Reuters, pojavile su se bojazni da je Snouden odneo mnogo više dokumenata nego što se prvobitno mislilo, a posebnu pažnju izazivaju njegovi kontakti sa osnivačem WikiLeaksa Džulijanom Asanžom.\nPredsedavajuća senatskog Komiteta za bezbednost Dajen Fajnstajn izjavila je da su je nadležne službe informisale da je Snouden o posedu oko dve stotine tajnih dokumenata. Jedan drugi zvaničnik je, međutim, rekao, da se strahuje da on poseduje više hiljada dokumenata koji su pripadali NSA. Britanska agencija navodi da Guardian i Washington Post za sada nisu objavili sve detalje dokumenata koje im je Snouden dao.\nAmeričko federalno tužilaštvo podiglo je krivičnu prijavu protiv Snoudena zbog špijunaže i odavanja tajnih dokumenata. Snouden se tereti za krađu, nedozvoljeno korišćenje informacija vezanih za nacionalnu bezbednost i samovoljno davanje poverljivih informacija neovlašćenim licima.\nSve optužbe se odnose na Snoudenov javni istup u kome je otkrio da NSA prati celokupnu internet komunikaciju građana SAD sa ljudima u drugim zemljama.


Jahjaga:Neopozivanje na Ohridski samit ne doprinosi izgradnji odnosa u regionu\nAtifete Jahjaga,predsjednica Kosova\nPredsjednica Kosova, Atifete Jahjaga, nije dobila zvaničan poziv od organizatora Ohridskog Samita.Iz predsedništva Kosova saopštili su da je Kosovu onemogućeno učešće zbog prigovora Srbije i Bosne i Hercegovine.\n„To je u suprotnosti sa principom izgradnje dobrosusedskih odnosa, kao uslov evropskih integracija. Predstavljanje Kosova na regionalnoj i međunarodnoj inicijativi obavlja se na osnovu jednakosti i u duhu poštovanja subjektiviteta i nezavisnosti svake zemlje", navodi se u reakciji predsjednice Jahjaga.\n"Kosovo se dokazalo kao faktor mira na Zapadnom Balkanu i doprinosi stabilnosti i bezbjednosti cijelog regiona. Izgradilo je dobrosusjedsku politiku i obostrano poštovanje, i njeno učešće u regionalnim inicijativama bi pomoglo prevazilaženju razlika i posledica iz prošlosti“, kaže se u reakciji predsedništva dostavljenoj Radiju Slobodna Evropa.\nDodaje se i da su prepreke treće strane o učešću Kosova u takvim inicijativama u suprotnosti sa postignutim sporazumom u Briselu, na osnovu kojeg ni jedna strana neće ometati niti podstaći nekog da blokira napredak na putu integracija.\nIz kabineta predsednika Makedonije, Đorđa Ivanova, saopšteno je prethodno da Kosovo nije pozvano na samit šefova država Procesa saradnje Jugoistočne Evrope koji će se održati 1. i 2. juna u Ohridu.


Nikolić primio akreditive ambasadora Tunisa\nPredsednik Srbije Tomislav Nikolić poručio je danas, primajući akreditivna pisma novog ambasadora Tunisa u Beogradu Mohameda Bugamre, da Srbija visoko ceni opredeljenje te zemlje za dosledno poštovanje međunarodnog prava i zahvalna joj je za čvrst stav u pogledu nepriznavanja nezavisnosti KiM.\nU procesu integracija jasan je princip uslovljavanja, isti je za sve, to su standardi za koje se očekuje da ih kandidati primene i niko nas ne primorava da radimo nešto ako nećemo, ocenila je u autorskom tekstu za Politiku ministar bez portfelja zadužena za evropske integracije Jadranka Joksimović.\nNikolić primio akreditive ambasadora Egipta\nPredsednik Srbije Tomislav Nikolić primio je akreditivna pisma novoimenovanog ambasadora Egipta u Beogradu Ezeldina Fahmija Mahmuda Fahmija i tom prilikom poručio da je Srbiji danas od najveće važnosti podrška u vezi sa zaštitom verskog i kulturnog nasleđa Srba na Kosovu i Metohiji.\nNe sedimo skrštenih ruku\nŠef delegacije Skupštine Srbije u Parlamentarnoj skupštini Saveta Evrope (SE) Aleksandra Đurović izjavila za Danas da Srbija ne sedi skrštenih ruku, niti pasivno čeka da vidi šta će se dogoditi i da li će Kosovo zatražiti prijem u SE, ali je poručila da će se Srbija svim srcem i snagom boriti protiv toga.\nFederiko Major protiv članstva Kosova\nVučić: Srbija neće biti tampon zona\nPremijer Aleksandar Vučić izjavio je večeras, u pauzi mini samita o migrantima u Briselu, da će Srbija učiniti sve da sa migrantima postupa humano, ali da neće pristati da bude tampon zona.\nNišta dobro, ako susret u Briselu ne bude uspešan


Terzić - Sastavićemo tim na vreme - ЦЗБГ портал\nTerzić – Sastavićemo tim na vreme\nGeneralni direktor Crvene zvezde, Zvezdan Terzić, prilikom prozivke koja je održana u petak, 12. juna, u 10 časova, odgovarao je na pitanja medija.\nNovinare je najviše zanimalo kakva je situacija oko pojačanja, s obzirom da će prvu zvaničnu utakmicu Crvena zvezda odigrati već za tri nedelje.\n– Trener Božović je insistirao da ne dovodimo po svaku cenu igrače, dok se on ne upozna sa postojećim igračkim kadrom. On će se za ova četiri dana, koliko je to moguće, upoznati sa igračima, njihovim kvalitetom, karakterom. Samo je Darko Lazović otišao od fudbalera koji su bili u prvom planu prethodne sezone, a nadamo se da ćemo sa Kataiem postići dogovor, a sa Olimpijakosom već jesmo, što bi značilo da zadržavamo gotovo kompletan igrački kadar. Imamo neku dinamiku, plan i rokove do kada treba sve da uradimo. Do 22. juna moramo licencirati igrače za Ligu Evrope za prvo kolo, a do 11. jula za drugo kolo. Nećemo žuriti, imamo mesec dana vremena, mnogo igrača smo gledali, mnogo ih je skautirano. Imamo raskorak između igrača koje mi želimo a koji su skupi, i igrača koji se nama nude, a za koje nismo sigurni da li mogu da odgovore zahtevima Crvene zvezde. Prva želja nam je da Katai ostane, zatim da dovedemo Milana Rodića, ali to se malo iskomplikovalo jer je juče Zenit izrazio želju da zadrži Rodića. Što se tiče pojačanja iz domaće lige, pitanje je da li smo u finansijskoj mogućnosti da dovedemo Gaćinovića, Ivanića, Srnića. Iza njih je jedna sjajna sezona, ukupno su dali 30 golova i napravili 20 asistencija, ali čvrsto su vezani ugovorima za klubove koji očekuju zaradu. Imamo, kao plan B, alternative ovim igračima. Prelazni rok počinje tek u ponedeljak i završava se 31. avgusta. Mi ne možemo da čekamo kraj avgusta jer nam je ovakvim kalendarom nametnuta dinamika dovođenja igrača, ali ostaje nam da se prilagodimo – smatra Terzić.\nŠto se odlazaka tiče, prioritet je zadržati mlade igrače i, po rečima generalnog direktora, stvari se i odvijaju u tom smeru.\n– Učinićemo sve da svih pet Zvezdinih klinaca ostane barem još godinu dana, i na putu smo da ih zadržimo svu petoricu. Postoji varijanta i da ako se bude realizovao neki transfer, da ostanu da odigraju ovde godinu dana. Što se tiče povratnika iz inostranstva, razgoavrali smo pre svega sa Žigićem, Krasićem, Ninkovićem, međutim, nije lako igračima koji zarađuju mesečno u inostranstvu više nego ovde godišnje da se odluče na taj korak. Imaju oni i svoje porodične razloge. Ali, svi igrači čekaju i neke druge ponude. Rano je počeo ciklus zvaničnih utakmica, a svi fudbaleri čekaju nešto bolje, znate kako je to u fudbalu, najveći transferi se dogode nekoliko dana pred kraj prelaznog roka. Mi nećemo moći da čekamo toliko, i svesni smo da ćemo ove godine imati minimum 15 utakmica više nego prethodne sezone, i da nam je potreban veći igrački fond – jasan je Terzić, koji je upitan da prokomentariše i novi sistem takmičenja.\n– Mislim da je dobar sistem, biće interesantnije prvenstvo, pogotovo u plejofu i plejautu. Smanjiće se prostor za mahinacije, ako ih je bilo. Povećaće se tržišna vrednost za TV prava za našu ligu, i mislim da je to dobro za naš fudbal, za razliku od priče oko reflektora. Klubovi nisu u stanju da sami finansiraju i ulažu novac u infrastrukturu. I stadioni koji su dobili reflektore dobili su zahvaljujući novcu UEFA koji je bio predviđen za ulaganje u omladinske škole – rekao je Terzić.\nBožović – Ne smemo pogrešiti u proceni igrača\nMlađi kadeti nadomak titule, u direktnom duelu bolji od Rada


IZETBEGOVIĆ O PROTESTIMA: Mislim da se niko neće odazvati takvom scenariju\nNaslovnica VIJESTI BiH IZETBEGOVIĆ O PROTESTIMA: Mislim da se niko neće odazvati takvom scenariju\nBakir Izetbegović, predsjednik SDA, komentirao je danas aktuelne političke prilike u zemlji i kazao da su su izjave opozicije neodgovorne, neutemeljene, i da je SDA učinila sve da se usvoji budžet i ostvare preduslovi za izbore.\nOn je rekao da je SDA bila spremna da jučer napravi izvjesne kompromise oko imenovanja ali da je cijelo vrijeme sastanka u Istočnom Sarajevu, hrvatska strana, kao je naglasio bila suzdržana te nije željela potpisati dokument gdje su precizirana imenovanja.\nNa sjednici Vijeća ministara nije se želio poštovati hronološki red imenovanja, zašto bi se išlo preko reda. Sve u svemu nije to izgubljen – kazao je Izetbegović\nProkomentirao je izjavu Krišto da SDA želi da se “jedina pita oko imenovanja, a da drugi budu ikebane”, Izetbegović je kazao da je HDZ taj koji odlučuje mimo svojih kapaciteta, da zbog njih nije izabrana Vlada FBiH.\n– Oni žele da se pitaju o kadrovima bošnjačke strane, mi njima ništa ne uslovljavamo. SDA sigurno nije kočničar, niti šta namećemo drugim stranama”, kazao je.\nIzetbegović je kazao da ružne slike ovih dana stižu iz Beograda.\n– Izgleda kako gospodin Konaković takve slike želi vidjeti i u Sarajevu Kao da nam nije dosta ove krize koju nam prave ovi iz Mostara i Banja Luke, kao da nam nije dosta korone, kao da trebamo još neki haos u Sarajevu. Gospodin Konaković bi izgleda da i to priredi Sarajlijama. Mislim da se niko neće odazvati takvom scenariju – kaže Izetbegović.\nPrethodni članakKrizni štab/stožer Federalnog ministarstva zdravstva donio novu Naredbu i preporuke\nSljedeći članakNajveća zvijezda Cityja i ponajbolji igrač svijeta: De Bruyne donio odluku o budućnosti


Svetsko prvenstvo u planinskom skejtbordu u disciplini border kros, Novi Sad - ATB park Bukovac, 06. i 07. septembar 2019. godine\n04. Septembar 2019\nPlaninski skejtbord je nastao sredinom ‘90-tih kao želja vozača “snowboard”-a da produže sezonu vožnje. Kombinacijom “snow” i “skateboard”-a, došlo se i do prvih “mountainboard”-ova, sa kojima se moglo voziti po nizbrdicama, bez obzira da li su travnatog, kamenitog ili zemljanog tla.\n„Pečenjijada u Stopanji“, Trstenik, selo Stopanja, od 06. do 08. septembra 2019. godine\nSelo Stopanja kod Trstenika sa najvećim brojem pečenjara po glavi stanovnika je zasluženo ponelo titulu srpske prestonice pečenja.\nFestival u slavu pečenja-treća po redu manifestacija „Pečenjijada u Stopanji“ će se održati od 06. do 08. septembra. Osim bogate trpeze, posetioce očekuje bogat kulturno-umetnički program: Dragica Radosavljević Cakana, Ministarke, trubači, brojna kulturno-umetnička društva i mnogi drugi.\nTuristička organizacija Novog Sada u septembru domaćin inostranim novinarima i turoperatorima\nTokom ovog meseca Novi Sad očekuje posetu grupe francuskih novinara koji će Novi Sad posetiti posredstvom Turističke organizacije Srbije i ovom prilikom vreme posvetiti obilasku kulturnih institucija ovog grada.\n„Beška Fest – Dani vojvođansko-bavarske kulture”, Inđija-Beška, 06. i 07. septembra 2019. godine\nManifestacija “Beška Fest – Dani vojvođansko-bavarske kulture” održaće se u petak i subotu, 06. i 07. septembra 2019. godine u Beški. Međunarodnim karakterom i bogatim raznovrsnim sadržajem, manifestacija već osmu godinu za redom privlači veliki broj posetilaca, ljubitelja dobre zabave i gastronomije.\nPrvi sajam poljoprivrede „Vladimirci 2019“, 06. i 07. septembar 2019. godine\nPrvi sajam poljoprivrede održava se u Vladimircima 06. i 07. septembar 2019. godine u Sportskoj sali Posavotamnavske srednje škole.Organizatori sajma su Turistička organizacija opštine Vladimirci i Odeljenje za poljoprivredu opštine Vladimirci. Sajam se organizuje ucilju upoznavanjaproizvođača sa pravcimasavremenog agrara i osavremenjavanja poljoprivredneproizvodnje.\nRok festival „PRiČa“, Čačak, 06. i 07. septembar 2019. godine\n06. i 07. septembra 2019. godine na stadionu FK „Remont“ u Čačku se održava rok festival „PRiČa“ sa sledećim programom:\nTuristička organizacija Beograda na godišnjem samitu Svetske federacije gradova u turizmu\nTuristička organizacija Beograda učestvuje na godišnjem samitu Svetske federacije gradova u turizmu WTCF, čiji je Beograd član od 2016. godine i koje se ove godine održava u Helsinkiju.\n„Piano City“, Novi Sad, od 05. do 08. septembra 2019. godine\n03. Septembar 2019\n„Piano City“je brendirani festival koji je u Berlinu osnovao pijanista i muzički vizionar Andreas Kern sa idejom da muzikom povezuje ljude u svetu. Nakon što je inspirisao hiljade ljudi u Berlinu, Milanu, Napulju, „Piano City“dolazi i u Novi Sad. Ove godine održava se od 05. do 08. septembra.\nOtvoren konkurs za nagradu Turistički cvet 2019.\nTuristička organizacija Srbije je raspisala konkurs za dodelu nagrade „Turistički cvet“ za 2019. godinu. „Turistički cvet“, najviše priznanje u oblasti turizma, dodeljuje se za značajna ostvarenja u podizanju kvaliteta turističkih usluga, doprinos razvoju, unapređenju i promociji turizma u Srbiji. Prijavljivanje na konkurs trajaće do 30. septembra 2019. godine.\n„Smederevska jesen“, od 06. do 08. septembra 2019. godine\n132.po redu turističko-privredna manifestacija „Smederevska jesen“biće održana u periodu od 06. do 08. septembra 2019. godine.\nKao jedna od najstarijih privredno-turističkih manifestacija u Srbiji „Smederevska jesen“ postala je brend grada Smedereva. Svakog septembra, uz defile srednjovekovnih vitezova, najlepših devojaka Smederevki, razdragane dece i karnevalskih grupa, održava se bogat kulturno-umetnički program u slavu grožđa, vina i slavnih vremena Đurđeve despotovine.\nPrethodna 1 2 3 4 5 6 7 8 9 10 11 41 Sledeća Poslednja


Organik bridž razvio organsku proizvodnju u Srbiji i Hrvatskoj - AgroSmart\nU Selenči je danas održana završna konferencija najvećeg prekograničnog projekta u regionu, u oblasti organske hrane – „Organik bridž“ (Organic Bridge).\nJedan od važnih rezultata projekta „Organik bridž“ vrednog 550.815 evra, od čega je Evropska unija finansirala 85 odsto, je osnivanje istraživačkog centra u Selenči, rekla je Biljana Viduka, predstavnica COPS-a. Njegova osnovna delatnost biće planiranje, organizovanje i realizacija teorijskih i primenjenih istraživanja u oblasti organske proizvodnje, što je veoma važno za razvoj ove vrste poljoprivrede i ruralnih sredina u celom regionu.\nPodsetila je na to da je za građevinske radove na uređenju centra u Ivanovcima izdvojeno 34.600 evra, a da je za opremu koju koriste tamošnji organski proizvođači dato 48.000 evra. Oprema se sastoji od linije za proizvodnju sokova, pasirke, pasterizatora, sušare, kotlova za džemove, ajvar… Kako je kazala, jedna od aktivnosti bila je i podizanje oglednog polja šljive valpovke, svojstvene samo ovom području. Po njenim rečima, veliki značaj za proizvođače ima to što je u okviru projekta razvijen marketing koncept lokalnog tržišta.


Evropska nedelja prevencije raka grlića materice obeležava se do 24. januara u cilju podizanja svesti žena o raku grlića materice i načinima prevencije. Prepoznajući značaj ove kampanje, Srbija već petnaesti put aktivno učestvuje u njenom obeležavanju. Budući da je u našoj zemlji nepovoljna epidemiološka situacija uzrokovana pandemijom COVID 19, preporuka je da se tokom Evropske nedelje prevencije raka grlića materice planirane aktivnosti realizuju putem medija i društvenih mreža.\nRak grlića materice je prepoznat kao ozbiljan javnozdravstveni izazov u Srbiji. Ministarstvo zdravlja je zato krajem 2012. godine uvelo organizovani skrining raka grlića materice. Prema podacima Registra za rak Instituta za javno zdravlje Srbije „Dr Milan Jovanović Batut”, u proseku se u Srbiji svake godine registruje nešto manje od 1200 novoobolelih žena od karcinoma grlića materice.\nPrema istom izvoru u Srbiji od karcinoma grlića materice svake godine umire u proseku 468 žena.


Ruski naučnici provalili sitem Tesline besplatne energije - B a l k a n o i d\nHome » besplatna energija » generator » ruski naučnici » tesla » Ruski naučnici provalili sitem Tesline besplatne energije\nRuski naučnici provalili sitem Tesline besplatne energije\nSvet je na pragu nove epohe!!!\nNikola Tesla: Bio je u pravu, besplatna energija može biti dostupna svima\nGrupa ruskih fizičara, predvođeni mlaim naučnikom Aleksanrom F. Nikijevičem iz Petrograda se javno oglasila u ruskim medijima sa zahtevom da demonstriraju svoj, tačnije Teslin pronalazak besplatne energije.\nNikijevič je izjavio da su uspešno testirali generator koji potpuno besplatno proizvodi električnu energiju u neograničenim količinama. Sam generator nije nimalo skup za izradu i bukvalno ga sebi može priuštiti svaka porodica u Rusiji. Grupa naučnika je izjavila da bi nakon prezentacije u medijima, zvanično registrovala ovaj patent i izrazila nadu da će naći ljude koji će finansirati izgradnju fabrike za izradu ovih generatora.\nKako su saopštili, generator je velečine 1 x 1 m i koristi jednu spoljašnju antenu na koju je zakačen.\nCene da bi cena uređaja u prodaji mogla da iznosi oko 20.000 ruskih rubalja, nešto malo više od 600 američkih dolara.\nOznake: besplatna energija, generator, ruski naučnici, tesla\nАнониман 20. јул 2013. 07:44\neh zamislite..da narod dobije besplatnu struju..a đe to ima.to je samo moglo biti kod velikih ljudi i dobrih vladara koi su mislili na svoj narod...a ne ovi koi manje više sve rade protiv naroda..a oni gledaju da nam ogule kožu još ,a ne da nam daju što besplatno..to je samo moglo biti kod Gadafija,al eto ..ni on im nije valja.. daće bog..daće bog jednog dana..


Digitalizacijom administracije do konkurentnije privrede - Olaf&McAteer\nPrivrednicima predstavljeni novi digitalizovani postupci za izdavanje dozvola, licenci i saglasnosti\nBeograd, 12. januar 2021 – Otvorena diskusija „Nove elektronske usluge za privredu“ pružila je privrednicima priliku da, u razgovoru sa predstavnicima države, saznaju više o novih 27 potpuno digitalizovanih postupaka za izdavanje dozvola, licenci i saglasnosti koji su sada su dostupni na portalu eUprava, u okviru programa ePapir. Digitalizacija postupaka za privredu pokrenuta je u okviru trogodišnjeg Projekta za unapređenje poslovnog okruženja u Srbiji, koji realizuju Međunarodna finansijska korporacija (IFC), članica Grupacije Svetske banke, Republički sekretarijat za javne politike i Kancelarija za IT i eUpravu Vlade Republike Srbije uz finansijsku podršku Fonda za dobru upravu Ujedinjenog kraljevstva i Britanske ambasade u Beogradu.\nZahvaljujući sistemskom pristupu digitalizaciji, svega nekoliko klikova zamenilo je učestale odlaske od šaltera do šaltera, i poslovanje u Srbiji učinilo bržim, lakšim i jeftinijim. Potpuna digitalizacija postupaka podrazumeva da se ceo proces odvija elektronski, u nekoliko jednostavnih koraka:\nKorisnik na Portalu eUprava popunjava elektronski zahtev, prilaže dokumentaciju i vrši elektronsko plaćanje, ukoliko usluga zahteva finansijski izdatak;\nSa ciljem da što veći broj administrativnih postupaka bude digitalizovan u budućnosti, nova platforma omogućava neograničeno dodavanje postupaka, što vodi formiranju novih registara za automatsko preuzimanje podataka, a elektronske usluge postaju kvalitetnije i brže.\nBojana Tošić, direktorka Republičkog sekretarijata za javne politike, istakla je da je digitalizaciji prethodilo popisivanje čak 2600 postupaka za privredu na republičkom nivou, da je zajedno sa privredom analizirano i predloženo pojednostavljenje čak 1000 postupaka, a da je trenutno u procesu pojednostavljenja oko 350 postupaka. „Ovo je tek prvih 27 usluga koje sprovode Uprava za bilje i Ministarstvo finansija, a u naredna 3 meseca biće dostupno još najmanje 70 elektronskih usluga za privredu iz nadležnosti Ministarstva unutrašnjih poslova, Nacionalne službe za zapošljavanje, Ministarstva građevinarstva saobraćaja i infrastrukture i Ministarstva zaštite životne sredine, a do kraja godine ukupno oko 200 usluga“, izjavila je Bojana. Takođe, u prvom kvartalu ove godine biće omogućeno da svi privrednici mogu brzo i lako pronaći sve informacije o postupcima javne uprave na jednom mestu, na Portalu registra administrativnih postupaka, što će im olakšati i pojeftiniti postupanje i u svim nedigitalizovanim postupcima.\n„Srbija već dugi niz godina radi na digitalizaciji državne uprave, i to je odličan način da se omogući veći broj investicija u privatnom sektoru i eliminiše siva ekonomija. Nadam se da ćemo u narednom periodu videti nastavak digitalizacije i uključivanje i drugih institucija u ovaj sistem. Od 2015. godine, kada je Fond za dobru upravu došao u Srbiju, sproveli smo oko 60 projekata sa budžetom od preko 20 miliona funti. Među njima je najviše projekata koji se bave elektronskom upravom“, poručila je Rebeka Fabrici, zamenica ambasadorke Ujedinjenog Kraljevstva, ističući da je protekla godina pokazala da je važno imati usluge koje se mogu ostvariti bez fizičkog kontakta, te da će Ujedinjeno Kraljevstvo nastaviti da pruža podršku ovakvim projektima i u budućnosti.\n“Do kraja marta 2021. očekujemo čak 100 u potpunosti digitalizovanih procedura koje će i državi i privredi omogućiti značajne uštede u vremenu i novcu. Ove prednosti će naročito osetiti mikro, mala i srednja preduzeća koja čine 99.5% svih kompanija, a za koje ove značajne uštede predstavljaju mogućnost za reinvestiranje i dalji rast. Dodatno, kao rezultat ovog projekta očekuje se veći broj investicija, što posledično dovodi do novih radnih mesta i višeg standarda za građane Srbije, a to je naš krajnji cilj”, rekao je Ari Naim, regionalni menadžer Međunarodne finansijske korporacije za Centralnu i Jugoistočnu Evropu.\nCilj trogodišnjeg Projekta za unapređenje poslovnog okruženja u Srbiji je smanjenje administrativnog opterećenja za privredu kroz pojednostavljivanje 1.750 administrativnih postupaka, omogućavanje elektronskog izdavanja 100 dozvola i uklanjanje praksi koje negativno utiču na razvoj konkurencije. Očekuje se da će oko 600 dozvola, saglasnosti i odobrenja biti pojednostavljeno.\nProjekat je deo velikog reformskog projekta Vlade za pojednostavljenje administrativnih postupaka i regulative – ePapir, kojim je, uključivanjem 85 organa i organizacija javne uprave, i skoro 500 državnih službenika, do sada pojednostavljeno ili ukinuto više od 130 postupaka, i ostvarene uštede za privredu u vrednosti većoj od 32 miliona evra na godišnjem nivou. U okviru programa će biti uspostavljen Registar administrativnih postupaka, kao i Portal ovog Registra koji će predstavljati jedinstveno mesto sa svim potrebnim informacijama za privrednike o svakom postupku koji sprovodi javna uprava.


Vlasti Distrikta pokazuju spremnost na saradnju sa civilnim društvom? - Antikorupcija\nVlasti Distrikta pokazuju spremnost na saradnju sa civilnim društvom?\nUdruživanje jednog broja brčanskih nevladinih organizacija, u neformalnu grupu “Za transparentno finansiranje neprofitnih organizacija iz budžeta Brčko distrikta” i njihov organizovan i konstruktivan nastup prema vlastima Distrikta, dao je vlastima mogućnost da pokažu da zaista žele da ovu oblast urede na zadovoljavajući način. I prekinu sa praksom netransparentnog finansiranja nvo i diskrecionih prava u tom kontekstu.\nOblast finansiranja neprofitnih organizacija u Brčko Distriktu godinama je bila potpuno neuređena i izvor stalnih skandala. Vezanih za netransparentnost i diskreciono pravo političara da sredstva za tu namjenu dijele bez ikakvih kriterija i provjera.\nUpravo su ti skandali, odnosno mediji koji su ih, svojim istraživačkim tekstovima, otkrivali, izazvavši i reakciju Tužilaštva, te, pandemijska kriza i potreba da se novac iz budžeta usmjeri na ublažavanje njenih posljedica, uzrokovali prve korake ka promjeni ponašanja lokalnih vlasti. I usvajanje budžeta u kome je, za razliku od prethodnih godina, onemogućeno diskreciono pravo poslanika vladajućih stranaka da ogromnu količinu novca (po novinarima CIN-a, radi se o oko 11 miliona KM godišnje) dijele prema vlastitom nahođenju, finansirajući lokalna udruženja za koja bi se ponekad ispostavilo da, zapravo, nemaju nikakvih konkretnih aktivnosti ili da se doniranim novcem razbacuju, koristeći okolnost da potrošnju tog novca, faktički, niko nije kontrolisao. Dok su s druge strane organizacije sa dugogodišnjim izuzetno značajnim projektima bile prinuđene gasiti svoje aktivnosti i napuštati svoje korisnike, zbog nedostatka sredstava.\nPredsjedavajući Skupštine Distrikta Esed Kadrić je izjavio da ove godine poslanici nisu trošili budžetski novac na dosad uobičajeni način jer je, usljed vanrednih okolnosti izazvanih pandemijom, institucijama novac potreban kako bi pomogle privredi i zdravstvu.\nNo, da se priča ne bi završila samo ovogodišnjim budžetom, odnosno da se ovaj pozitivni pomak ne bi pretvorio u tek izuzetak koji potvrđuje pravilo, a sljedeće godine se sve vratilo na staro, potrudio se jedan broj brčanskih nevladinih organizacija (trenutno ih je 12), koje su se udružile u neformalnu grupu “Za transparentno finansiranje neprofitnih organizacija iz budžeta Brčko distrikta”. I koje pokušavaju uspostaviti kontakt sa vlastima i izboriti se za uticaj civilnog društva u kreiranju i donošenju odluka koje se odnose na rad i finansiranje nevladinih organizacija u Brčko Distriktu.\nPrve reakcije vlasti na dostavljene im prijedloge i inicijative (3.7. upućene su dvije posljednje), u vezi novog Zakona o udruženjima i fondacijama BD, pravilnika o dodjeli sredstava iz budžeta, te, kriterija za projektno i programsko finansiranje i sufinansiranje civilnog društva, su pozitivne.\nIstaknuto je da dosad “Osim sporadičnih, uglavnom kroz medije iznesenih stavova civilnog društva, nije bilo konkretnijih ideja da se neprofitne organizacije uključe u proces dodjele i praćenje trošenja sredstava za neprofitne organizacije, kada su u pitanju zakonska regulativa i realizacija“. I da je „Promjena nastupila tek nedavno, kada se pojavila grupa ‘Za transparentno finansiranje neprofitnih organizacija iz budžeta Brčko distrikta’. I činjenica je da ona ima ne samo kvalitetne ideje nego je okupila i veliki broj predstavnika civilnog društva odnosno građana koji su uputili zahtjev sa određenim decidnim zahtjevima i idejama.“\nSaznajemo i da je stav Radne grupe koja je radila na izradi novog Zakona o udruženjima i fondacijama, prema prijedlozima grupe „Za transparentno finansiranje neprofitnih organizacija iz budžeta Brčko distrikta”, vrlo pozitivan i da je većina tih zahtjeva uvrštena u prijedlog zakona.\nŠto se tiče naknadno dostavljenih zahtjeva od strane ove grupe, a koji se odnose na uključenost civilnog društva i u praćenje sredstava trošenja, dodjelu i odabir, oni će, od strane Vlade Brčko distrikta biti razmotreni u narednom periodu.\n„Naša želja je da ubuduće imamo tu uključenost civilnog društva, veću nego do sada. Takođe i naše je viđenje da civilno društvo moramo uključiti više, pogotovo imajući u vidu činjenicu da imamo novu legislativu, nove zakone koji se odnose na civilno društvo. Usvojen je i novi Zakon o budžetu, koji decidno definiše jednim posebnim poglavljem finansiranje nevladinog sektora na sasvim novi način. Bit će usvojen, nadamo se, i Zakon o udruženjima i fondacijama koji također na novi način definiše navedenu materiju, a što će se odraziti ne samo na civilno društvo nego i na nas koji radimo sa civilnim društvom“, saopšteno je iz administrativnog aparata Brčko Distrikta.\nČlanica Grupe Ferida Mešković, zadužena za kontakte sa Vladom, aktuelni trenutak prokomentarisala je na sljedeći način: “U međuvremenu je Vlada Brčko distrikta usvojila Nacrt novog Zakona o udruženjima i fondacijama, tako da u narednom periodu očekujemo da vidimo kako ćemo i na koji način biti uključeni u njegovu i primjenu Zakona o budžetu.”\nVlast je dakle, po sopstvenom zaključku, dobila relevantnog sagovornika na ovu temu. Koji može pomoći da se ova oblast uredi na pravedan i transparentan način. Za razliku od dosadašnje prakse.\nNo, kako sugeriše i komentar Feride Mešković – tek će vrijeme pokazati pravo stanje i iskrenost vlasti u ovom kontekstu.\nOznakeBrčko Distrikt Civilno društvo finansiranje


Komentari na izvještaj o Crnoj Gori 2017 - NGO Green Home\nPočetna >Arhiva vijesti >Komentari na izvještaj o Crnoj Gori 2017\nKomentari na izvještaj o Crnoj Gori 2017\nPodgorica_19.04.2018._NVO Green Home želi pozdraviti mišljenje Evropske komisije iz objavljenog izvještaja o Crnoj Gori koji jasno upućuje da velikog napretka u prethodnoj godini nije bilo. Dok su svega par podoblasti ocijenjenje na nivou dobre pripreme, kao što je kvalitet vazduha i buka, za otpad se jasno navodi da nema progesa, klimatske promjene i kvalitet voda su ograničenog progresa, dok je identifikacija i proglašavanje morskog zaštićenog područja još na samom početku.\nObzirom da nam je više od decenije trebalo da se samo približimo eventualnom otvaranju poglavlja 27, veoma smo zabrinuti daljim tokom procesa. Naime otvaranje poglavlja donosi strožije i detaljnije zahtjeve posebno u implementaciji transponovanog evropskog zakonodavstva, dok sudeći po izvještaju i stvarnosti, mi nismo u prethodnom periodu uspostavili sistemske i operativne kapacitete za implementaciju u oblasti upravljanja otpadom, vodama, zaštiti prirode itd.\nPosebno je poražavajuća konstatacija iz izvještaja da u oblasti upravljanja otpadom nije bilo napretka u Crnoj Gori, uzimajući dodatno u obzir činjenicu da smo prema Zakonu o otpadu bili dužni da do kraja 2017 recikliramo 25% otpadnog materijala. Još uvijek nema definisanog modela upravljanja otpadom što je bila obaveza Ministarstva održivog razvoja i turizma prema Nacionalnoj strategiji aproksimacije još iz 2016 godine zbog čega se u izvještaju insistira na sprovođenju hitnih akcija u ovoj oblasti kao i rješavanju problema nelegalnih deponija.\nCrna Gora je u procesu pristupanja EU preuzela obavezu da do 2020. godine zaštiti najmanje 10% crnogorske obale, odnosno uspostaviti najmanje tri morska zaštićena područja za narednih godinu i po dana, što je, obzirom na nivo trenutnog stanja i operativne spremnosti na “nivou metafizike”.\nStoga je neophodno intezivirati aktivnosti na realizaciji projekata izgradnje postrojenja za prečišćavanje otpadnih voda kako u glavnom gradu tako i u svim crnogorskim opstinama.\nIzvještaj i preporuke Evropske komisije ukazuju na to da Crna Gora nedovoljno radi na jačanju administrativnih i finansjskih kapaciteta, implementaciji zakonske regulative što usporava i usložnjava cjelokupni process pregovora.\nPosljedice nedovoljne posvećenosti i kvalitetnog angažovanja donosioca odluka i vezanih društvenih aktera u procesu aproksimacije će u narednom periodu bivati sve izraženije a posebno nakon otvaranja pregovaračkog poglavlja koje treba i zatvoriti, nadamo se ne za još narednih 10 godina.\nbroj posjeta> 724726


» Digitalizacija biblioteka uz pomoć EU\nPetak je, na štandu Delegacije EU u Srbiji i EU info centra, bio posvećen publikacijama EU.\nTamara Butigan Vučaj zamenica upravnika Narodne biblioteke Srbije i Adam Sofronijević zamenik direktora Univerzitetske biblioteke “Svetozar Marković” su na panelu o digitalizaciji istakli pomoć koju su dobili od EU, dok je vođa projekta EUTEKA Suzana Miličić govorila o značaju ovog projekta za javne biblioteke i građane Srbije zainteresovane za informacije o EU.\nProjekti Evropske komisije sprovedeni digitalizacijom u biblioteci ,,Svetozar Marković” predstavljeni su na EU štandu Međunarodnog sajma knjiga u Beogradu. Projektom Europeana libraries digitalizovani su sadržaji iz 19 vodećih evropskih biblioteka dok je u okviru Europeana newpapers digitalizovano više od 10 miliona novinskih stranica iz 17 biblioteka Evrope.\n,,Namera je da uspostavimo tok poslovanja da digitalizacija bude nešto uobičajeno, poput katalogizacije. Trenutno je pretraživanje tekstova gotovo nemoguće sprovesti sa velikom preciznošću, ali radimo na tome da nam, pri izradi pretraživača prioritet ipak bude dostupnost,a ne preciznost’’, objasnio je zamenik direktora Univerzitetske biblioteke ,,Svetozar Marković’’ Adam Sofronijević.\nNa panelu na štandu EU se govorilo i o projektima koje je, uz finansijsku podršku EU, uspešno sprovela Narodna biblioteka Srbije – EMBARK i Europeana Collections: 1914-1918. Tamara Butigan Vučaj zamenica upravnika Narodne biblioteke Srbije rekla je da “biblioteka aktivno radi na uspostavljanju Nacionalnog agregatora za Europeanu što obuhvata prikupljanje konverziju i isporučivanje meta podataka za Europeanu”.\nPredstavljajući projekat EUTEKA– Evropa u vašoj biblioteci vođa projekta Suzana Miličić objasnila je da je “kroz ovaj projekat kreirana mrežu 47 biblioteka u 47 gradova u kojima ćemo formirati kutak u kome je moguće pronaći publikacije i knjige o EU, a edukovaćemo i bibliotekare za ove teme kako bi pružili čitaocima kompletnu informaciju”.\nRadio vesti EU Info Centra – 28.10.2016.


NALED dodelio priznanja reformatorima | Pirot vesti\nPočetna/Gradska hronika/NALED dodelio priznanja reformatorima\nMinistarka građevinarstva, saobraćaja i infrastrukture Zorana Mihajlović i pokrajinski sekretar za međuregionalnu saradnju i lokalnu samoupravu Branislav Bugarski dobitnici su priznanja Reformator 2014. koje im je u utorak 23. decembra 2014. godine dodelio NALED, čiji je član Upravnog odbora predsednik opštine Pirot, mr Vladan Vasić.\nMinistarka Zorana Mihajlović priznanje Reformator godine zaslužila je unapređenjem regulatornog okvira u oblasti građevinskih dozvola s obzirom na to da je postupak izgradnje u Srbiji godinama bio najveća tačka spoticanja za privredu i nije bilo smelosti da se promeni dosadašnja praksa i pobede otpori institucija koje nisu bile spremne za uvođenje efikasne procedure. Izmenama Zakona o planiranju i izgradnji prosečno vreme dobijanja dozvola za gradnju sada će biti skraćeno sa dosadašnjih 264 na najviše 100 dana i stvoreni su uslovi za otvaranje velikog broja gradilišta.\nPrilikom izrade zakona, Ministarstvo građevinarstva, saobraćaja i infrastrukture otvorilo je javnu raspravu koja je trajala puna četiri meseca i uključila sve relevantne organizacije, privredu, lokalne samouprave i nezavisne stručnjake. Paralelno je pokrenuta izrada podzakonskih akata, što je presedan u novijoj regulatornoj istoriji Srbije s obzirom na to da se sa donošenjem podzakonskih propisa kasni i do 1.000 dana i onemogućava puna primena zakonskih rešenja.\nPokrajinski sekretar Branislav Bugarski proglašen je za Reformatora godine jer je u 2014. podržao lokalne samouprave da unaprede kapacitete za pružanje usluga građanima i privredi, razvijaju kancelarije za lokalni ekonomski razvoj i ažuriraju strateške i prostorne planove. Insistiranjem na primeni NALED-ovog BFC standarda, kao jedinstvenog mehanizma za unapređenje efikasnosti administracije, doprineo je stvaranju uslova za razvoj Kovačice, Kule, Odžaka i drugih opština.\nUspeh ovih mera potvrdilo je ovogodišnje priznanje lista Financial Times koji je, u konkurenciji 468 evropskih gradova i regiona, proglasio Vojvodinu za cenovno najatraktivniji region za ulaganje u Evropi. Kako bi pomogao opštinama i gradovima iz Srbije da se pozicioniraju kao povoljne destinacije za investiranje, podržao je NALED-ovu kampanju za promociju investicija na beogradskom aerodromu – Čekirajte se za bolje poslovanje.\nSpecijalna priznanja za doprinos reformama NALED je dodelio docentu na Ekonomskom fakultetu u Beogradu Saši Ranđeloviću, predsedniku opštine Nova Varoš Dimitriju Paunoviću i dnevnom listu Blic. Ranđelović je sarađivao sa NALED-om na reformi parafiskalnih nameta i pokrenuo izradu zakona o naknadama za upotrebu javnih dobara i Zakona o radu. Dimitrije Paunović sproveo je reformu opštinske administracije i doprineo da Nova Varoš stekne certifikat o povoljnom poslovnom okruženju dok je dnevni list Blic u saradnji sa NALED-om serijalom tekstova o sivoj ekonomiji pokrenuo građane da uoče sve negativne posledice ove pojave.\nNa svečanosti koja je okupila lidere privrede, lokalnih samouprava, civilnog sektora i diplomatskog kora, predstavljeno je sedmo izdanje Sive knjige, redovne godišnje publikacije NALED-a koja donosi 100 preporuka za rešavanje ključnih administrativnih problema sa kojima se susreće privreda. Siva knjiga 7 pokazuje da je Srbija i dalje previše birokratizovana država i da je pred Vladom i državnim institucijama još puno reformi u cilju stvaranja povoljnog poslovnog okruženja.\nNagrade su uručene na svečanosti u zgradi Jugoslovenske kinoteke u Beogradu, a tom prilikom prisutnima su se obratili Vladan Atanasijević, predsednik Upravnog odbora NALED-a, Michael Kirby, ambasador SAD u Srbiji i Jurgen Schmid, sekretar za ekonomsku saradnju Nemačke ambasade u Srbiji.\nAtanansijević je rekao da reforme u 2014. možemo oceniti kao dobar početak.\nUsvojen je novi Zakon o radu, i što je posebno važno – novi Zakon o planiranju i izgradnji u čijoj smo izradi učestvovali kao član Vladine radne grupe i koji možemo da istaknemo kao primer najbolje prakse u smislu kako se donose zakoni i uključuju sve zainteresovane strane u dijalog. Očekujemo da će primena ovog reformskog Zakona otključati proces investiranja i izgradnje u Srbiji, skratiti proceduru izdavanja dozvola za najmanje 165 dana i konačno pomeriti Srbiju sa začelja Doing business liste. Tokom 2015.godine NALED i Ministarstvo građevine, saobraćaja i infrastrukture će uz podršku USAID-a, GIZ i drugih donatora, raditi na daljem brušenju procedure i uvođenju elektronskih građevinskih dozvola u Srbiji po uzoru na Makedoniju koja je u ovoj oblasti lider u regionu – rekao je Atanasijević.\nAmbasador Kirby je rekao da će novi Zakon o planiranju i izgradnji, i o inspekcijkom nadzoru znatno unaprediti uslove poslovanja u Srbiji.\nDom kulture dodelio pakete knjiga\nGIZ dodelio srednjim školama opremu za pohađanje obuka o…\nGradonačelnik Vasić dodelio novčanu pomoć deci bez…\nNALED: Smanjiti obim sive ekonomije za 200 miliona evra do…\nDan otvorenih vrata u Tehničkoj školi\nNa Staroj planini poginuo skijaš\nĐaci učili o volonterizmu